That’s English! Programa - EOIDNA\nThat’s English! Programa\nThat’s English! Hezkuntza, Kultura eta Kirol Ministerioak sortutako eta Hizkuntza Eskola Ofizialek irakatsitako ikastaroa da. Ofiziala da eta horregatik bermatzen du prestakuntza bat datorrela Hizkuntzetarako Europako Erreferentzia Marko Bateratuarekin (HEEMB).\nThat’s English!-eko ikasleak Hizkuntza Eskola Ofizialeko ikasleak dira eta, horregatik, urrutiko ikasketak eginez ziurtagiri ofiziala lor dezakete, ikasturtean zehar tutoretza-laguntza izanda. That’s English-ek ongi funtziona dezan, taldean lan egiten dugu:\nHezkuntza, Kultura eta Kirol Ministerioa: Berak sortzen du material didaktikoa eta programaren arduradun nagusia da. Ingelesa ikastea denon eskura jartzea asmoa duen ingelesezko urrutiko ikastaro honen printzipioak betetzen direla zaintzen du.\nAutonomia Erkidegoetako Hezkuntza Sailak: That’s English! Nafarroako Foru Komunitateko hizkuntza-prestakuntzarako planetara egokitzen du, eta egiaztatzen du hezkuntza-irizpideak, eta ebaluatzeko eta mailak gainditzeko irizpideak aplikatzen direla eta mailak gainditzen direla.\nHizkuntza Eskola Ofizialak: That’s English!-eko pertsonal administratiboa izaten da ikastetxean ikasleei aholkua emateko, bai izen-ematearen garaian, bai ikasturtean zehar. Gainera, prestakuntza koordinatu egiten dute, eta ebaluazio-proben eta tutoretzaren ardura beren gain hartzen dute.\nUrrutiko sistemekin ikastea eskoletara joatea bezain eraginkorra izan daiteke baldin eta material eta metodologia egokiak erabiltzen badira. That’s English! Programak honako hau eskaintzen du:\nPrograma oso bat, liburuekin, DVDekin eta entzuteko CDekin.\nThat’s English!-eko telebista-programak\nAstean behin, aukeran, tutoretza-eskolak izaten dira NUHEOn bertan.\nZiurtagiria lortzeko aukera, NUHEOk horretako antolatzen dituen proba ofizialak gaindituz gero. That’s English! titulazio ofiziala lortzeko aukera ematen duen programa bakarra da.\nE-learning plataformara sar daiteke; hor, ikasturtean zehar material berriarekin eguneratzen diren multimedia-jarduerak eskaintzen dira.\nProgramak 12 moduluz osatuta dago eta 5 urtean zehar ematen dira\nLOEk, 1401/2017 Errege Dekretuak eta 22/2007 eta 58/2008 Foru Dekretuek arautzen dute irakaskuntza. That’s English-eko moduluak Hautazko Probak eta Azken Probak\nOinarrizko Maila A1 1. modulua Urtarrila\n2. modulua Maiatza\nMailako ziurtagiria 3. modulua Abendua\n4. modulua Otsaila\n5. modulua Maiatza\nTarteko Maila B1\nMailako ziurtagiria 6. modulua Abendua\n7. modulua Otsaila\n8. modulua Maiatza/Ekaina\nB2.1 9. modulua Urtarrila\n10. modulua Maiatza\nMailako ziurtagiria 11. modulua Urtarrila\n12. modulua Maiatza\nIkasleak aldez aurretik ingeleseko ezagutzak baditu, honela sar daiteke zuzenean aukeratutako mailara.\nOinarrizko Maila A2,Tartekoa B1 edo B2 bukatutakoan, Thats English-eko ikasleak NUHEOk maila horietarako egiten dituen egiaztatze-probetara aurkeztu daitezke.\nIKASLEAK ONARTZEKO IRIZPIDEAK\nAbenduaren 31 baino lehen 16 urte izatea.\nDerrigorrezko Bigarren Hezkuntzan (DBH) ingelesa ikasten ez badu, 14 urte izatea.\nOinarrizko mailaren bigarren ikasturtean izena emateko, ikasleak baldintza hauetako bat bete beharko du:\nEdozein Hizkuntza Eskola Ofizialetan ingelesezko irakaskuntzaren oinarrizko mailaren lehen ikasturtea gainditua izatea, modalitate presentzialean.\nThat’s English!-eko 2011 Planeko oinarrizko mailako lehen ikasturteko 1. eta 2. moduluak gaindituak izatea.\nThat’s English!-eko 2008 Planeko oinarrizko mailako lehen ikasturteko 1., 2. eta 3. moduluak gaindituak izatea.\nThat’s English!-eko 2011 Planeko oinarrizko mailako lehen ikasturteko 1. modulua gainditua izatea. Kasu horretan, ikasleak abenduko deialdian 2. modulua gainditu beharko du oinarrizko mailako bigarren ikasturteko moduluen ebaluazioa egin ahal izateko.\nMailari dagokion probaren aldeko txostena jasotzea.\nUrrutiko modalitatean ingelesezko erregimen bereziko hezkuntzen tarteko mailan sartzeko, ikasleak baldintza hauetako bat bete beharko du:\nBatxilergo Titulua izatea, ingelesa izan bada ikasi duen lehen atzerriko hizkuntza.\nEdozein Hizkuntza Eskola Ofizialetan ingelesezko irakaskuntzaren oinarrizko maila gainditua izatea, modalitate presentzialean.\nThat’s English!-eko 2011 Planeko oinarrizko mailako 1., 2., 3., eta 4. moduluak gaindituak izatea.\nThat’s English!-eko 2008 Planeko oinarrizko mailako 1., 2., 3., 4. eta 5. moduluak gaindituak izatea.\nKET edo IELTS (3.0) ziurtagiriak izatea edo CUIDeko Oinarrizko mailaren (A3) ziurtagiria izatea.\nTARTEKO MAILA B2\nUrrutiko modalitatean ingelesezko erregimen bereziko ikaskuntzen B2.1 tarteko mailan sartzeko, ikasleak baldintza hauetako bat bete beharko du:\nEdozein Hizkuntza Eskola Ofizialetan ingelesezko irakaskuntzaren tarteko maila gainditua izatea, modalitate presentzialean.\nIrailaren 2ko 967/1988 Errege Dekretuak arautzen dituen ikaskuntzen ingelesezko oinarrizko mailaren ziurtagiria eskuratu izana.\nHEEMBaren arabera B1 mailari dagokion ziurtagiri bat izatea edo Hizkuntza Eskola Ofizialen tarteko mailen baliokideak diren ziurtagiriak (PET, IELTS (3.5-4.5), TOEFL 57 (ETS), Trinity Grade 6, UNEDkeko CUID…)\nThat’s English!-eko 2011 Planeko tarteko mailako 5., 6. eta 7. moduluak gaindituak izatea.\nThat’s English!-eko 2008 Planeko tarteko mailako 6., 7. 8. eta 9. moduluak gaindituak izatea.\nB2.2 Tarteko mailan bigarren ikasturtean izena emateko, ikasleak baldintza hauetako bat bete beharko ditu:\nEdozein Hizkuntza Eskola Ofizialetan ingelesezko irakaskuntzaren maila aurreratuaren lehen ikasturtea gainditua izatea, modalitate presentzialean.\nThat’s English!-eko 2011 Planeko maila aurreratuko lehen ikasturteko 9. eta 10. moduluak gaindituak izatea.\nThat’s English!-eko 2011 Planeko maila aurreratuko lehen ikasturteko 9. modulua gainditua izatea. Kasu horretan ikasleak abenduko deialdian 10. modulua gainditu beharko du maila aurreratuko bigarren ikasturteko moduluen ebaluazioa egin ahal izateko.\nEdozein kasutan, oinarrizko mailara, tarteko mailara edo maila aurreratura sartu ahal izanen da, baldin eta ikasleak Hezkuntzari buruzko 2/2006 Lege Organikoaren 59.2. artikuluak xedatutako eskakizunak bete eta honako prozedura hauetako baten bidez hizkuntza horretan gaitasun nahiko duela egiaztatzen badu:\nMaila Proba, 2008ko ekainaren 17ko ESD1742/2008 Aginduaren 3. artikuluan xedatua (2008ko ekainaren 19ko BOE).Bestelako informazioa…\nIkastetxeko Didaktika Departamentuak sartu berria den ikasle bat kokatzeko, Hizkuntzen Europako bere Portfolioan ikasle horrek argudiatutako gaitasunak hartu ahal izanen ditu kontuan.Bestelako informazioa…\nGutxienez urtebetez beren ikasketak eten dituzten ikasleek (matrikula-ikasturtearen aurrekoan Hizkuntza Eskola Ofizial batean matrikulatuta egon ez direnak, modalitate presentzialean nahiz urrutikoan) uste badute beren maila modu nabarian hobetu dela, beren espedienteari uko egin diezaiokete eta, maila-proba eginda, programan sar daitezke berriro.\n2019ko irailaren 3tik urriaren 31era\nIruñea: NUHEOko egoitzan; astelehenetik ostiralera, 09:30-13:30 eta 16:30-18:30\nGainerako herrietan: irailaren 9tik urriaren 30 arte, honako ordutegi hauetan:\nALTSASU: astelehenetan 16:00etatik 18:00etara irailaren 9an, 23an eta 30an izan ezik.\nCORELLA: asteazkenetan 13:00etatik 14:00etara irailaren 11an eta 18an izan ezik (Tuterako egoitzako matrikulak ere onartuko dira). Kultur Etxean.\nDONEZTEBE: ostiraletan 10:00etatik 13:00etara irailaren 13an, 20an eta 27an izan ezik.\nLIZARRA: astearteetan 9:30etatik 11:30etara irailaren 10an, 17an eta 24an izan ezik (Bianako egoitzako matrikulak ere onartuko dira).\nAZKOIEN: ostegunetan 12:30etik 14:00etara irailaren 12an, 19an eta 26an izan ezik (Tafallako egoitzako matrikulak ere onartuko dira).\nZANGOZA: astelehenetan 10:00etatik 13:00etara irailaren 9an, 23an eta 30an izan ezik\nTAFALLA: ostegunetan 09:30etik 11:30era irailaren 12an, 19an eta 26an izan ezik (Azkoiengo egoitzako matrikulak ere onartuko dira).\nTUTERA: asteazkenetan 9:30etik 12:00etara irailaren 11an, 18an eta 25an izan ezik (Corellako egoitzako matrikulak ere onartuko dira).\nVIANA: astearteetan 12:30etatik 14:00etara irailaren 10an eta 24an izan ezik.\nPlaza kopurua mugatuta dagoenez, ikastetxean izena eman ahala esleituko dira plazak, agortu arte. Matrikulazio-epea bukatu baino lehen plazak agortzen badira, aurkezten diren matrikula-eskaerak ezin izanen dira tramitatu.\nThat’s English! ikastaro osoa:\nMateriala, tutoretzak eta azterketa eskubideak: 182 €\nBeste tasak: zerbitzu orokorrak (10,10 €), irakaskuntza (45 €) eta fitxategi irekitzea, ikasle berrientzat bakarrik (23,80 €)\nHonako hau hartzen dute matrikula-tasek:\nDagokion modulu osoaren material fisikoa.\nE-learning plataformara sartu ahal izatea; han, oinarrizko mailari dagozkion material berriak eta aurreko That’s English!-eko material didaktiko osoa eskura daiteke.\nAstero NUHEOn tutoretza-eskolak, aukeran.\nErrepikatzen ari den ikaslearentzat, 91 euro izanen da ikasturtearen prezioa. Ikasturtean zehar aurreko ikasturteko material bera erabiliko da, baina, horrez gain, honako hauek ere bai:\n1. Oinarrizkoa: Jarduera-koadernoa eta ikaslearen gidaliburua.\n2. Oinarrizkoa: Jarduera-koadernoa eta ikaslearen gidaliburua\nTartekoa: Jarduera-koadernoa eta ikaslearen gidaliburua.\nDESKONTU ETA SALBUESPEN BEREZIAK\nThat’s English!-ek denon eskura egon nahi du, eta, horregatik, deskontu eta tasa bereziak ditu honako kasu hauetan:\n91 € Kategoria orokorreko familia ugaria.\n0 € %33ko desgaitasuna edo handiagoa duten ikasleak.\n0 € Kategoria bereziko familia ugaria.\n0 € Terrorismoaren biktimak\n91 € Erregimen orokor edo bereziko irakaskuntza eskaintzen duten ikastetxe publikoetako funtzionarioak, bitarteko funtzionarioak edo langile lan-kontratudunak\n91 € Familia-unitatea\n91 € 52 urte baino gehiagoko langabetuen matrikula\nDeskontu horiek ezin zaizkie aplikatu errepikatzen ari diren ikasleei eta ezin dira metatu.\nMaterial didaktikoa Laguntza Administratiborako Zentroan banatuko da, izen-ematea formalizatu eta gero (hau da, ordaindu eta gero). Maila-proba egitea eskatzen dutenek proba horren emaitzak jakindakoan matrikulatuko dira eta matrikula hori formalizatu eta gero jasoko dute materiala.\nProzesua hauek hiru urrats dauzka:\nPrograman izena ematea eta materialen, tutorialen eta azterketaren eskubideen kontzeptua ordaintzea. Linean edo BBVA bankuan egin daiteke izena emateko inprimakia deskargatuz.\nEOIDNAko gainerako gastuen ordainketa, kreditu-txartelarekin edo bankuarekin, ordainketa-dokumentuarekin.\nDokumentazioa entregatzea EOIDNAren egoitzan.\nIzena emateko prozesu osoa ere egin daiteke EOIDNA egoitzan eta aurreikusitako egun eta orduetan.\nPlaza kopurua mugatuta dagoenez, ikastetxean izena eman ahala esleituko dira plazak, agortu arte.\nMatrikulazio-epea bukatu baino lehen plazak agortzen badira, aurkezten diren matrikula-eskaerak ezin izanen dira tramitatu.\nOrdainketa egindakoan, gomendatzen da NUHEOn matrikula ahalik eta azkarren formalizatzea.\nIzen-ematea on-line edo NUHEOra joanda egin ahal izanen duzu. Jaso matrikula-inprimakia NUHEOn, deskargatu webgunean Nafarroako atalean edo eman izena on-line.\nAldez aurretik ingelesezko ezagutzak badituzu, ikusi nola sar zaitezkeen zuzenean Tarteko mailara. (Maila-proba egitea eskatzen duten ikasleek proba horren emaitzak jakindakoan ordainduko dute).\nGaldetu salbuespenei buruz.\nIkasle guztiek 45€ euro (matrikula) ordainduko dituzte aurretik emandako kontu horretan bertan. Ordainagirian, matrikula egiten duen pertsonaren izen-abizenek agertu behar dute.\nLEHENDIK ZEUDEN IKASLEAK\nMatrikularen inprimakia behar bezala beteta eta BBVA banketxean materiala ordaindu izanaren ziurtagiria\nIkastetxeak egiaztatuko du ikasleak aurreko ikasturtea gainditu egin zuela.\nFamilia ugariaren agiria (hala badagokio)\nHerri administrazioko langileentzako langile aktiboen egoera ziurtagiria (hala badagokio)\nEspediente-lekualdatzearen ziurtagiria (hala badagokio)\nBatxilergoko noten egiaztagiria (hala badagokio)\nIzen-emate kuotaren ordainketa egiaztagiria 23.80 €\nSartu izena ematen hasteko.\nBete ezazu izena emateko formularioa; hor, ordainketa modua aukeratuko duzu: txartela, paypal edo BBVA banketxeko sukurtsal batean.\nPaypalekin edo txartelarekin ordaintzea erabakitzen baduzu\nE-learning plataforman sar zaitezke.\nJoan NUHEOra AHALIK ETA DENBORA-EPE MOTZENEAN material fisikoak jasotzera eta TALDEA AUKERATZERA, eta eraman eskatutako dokumentazioa.\nBBVAko sukurtsal betean ordaintzea erabakitzen baduzu\nInprima ezazu matrikula-dokumentua eta joan sukurtsalera GEHIENEZ ERE 3 LANEGUNEKO EPEAN ordainketa egitera.\nJoan NUHEOra AHALIK ETA DENBORA-EPE MOTZENEAN material fisikoak jasotzera eta TALDEA AUKERATZERA, eta eraman zuk betetako eta banketxeak zigilatutako inprimakia eta eskatutako dokumentazioa.\nMatrikula formalizatu eta gero, mezu elektroniko batean jasoko dituzu e-learning plataformarako pasahitzak.\nInternet bidez izena eman eta ordaindu duten ikasleek, ikastetxera joaten direnean, NANa, Internet bidez izena emateko inprimakiaren kopia eta txartelaren bidez ordaindu izanaren egiaztagiria (biak sinatuta), eta eskatzen zaien bestelako dokumentazioa aurkeztu beharko dituzte.\nNUHEON IZENA EMATEA\nZure Hizkuntza Eskola Ofizialera joan zaitezke izena emateko epean eta, han bertan, tramitea egin.\nJoan zure Hizkuntza Eskola Ofizialera eta eskatu matrikularen inprimakia.\nBete inprimakia, eraman ezazu BBVAko sukurtsal batera eta egin ordainketa GEHIENEZ ERE 3 LANEGUNEKO EPEAN.\nItzuli eskolara banketxeak zigilatutako inprimakia ematera eta, horrekin batera, eraman matrikularen inprimakiaren atzealdean eskatzen den informazioa.\nAdministrariak egiaztatuko du dena zuzen dagoela eta zure materiala emanen dizu; gero, taldea aukeratuko duzu.\nMATRIKULA ITZULTZEA EDO DEUSEZTATZEA\nNola eska dezaket matrikula itzultzea edo deuseztatzea?\nIkasturtean zehar zure egoera aldatu bada eta That’s English!-ekin ikasi ezin baduzu, bi aukera dituzu:\nMatrikularen dirua itzul diezazutela eskatzea\nInteresdunari egotzi ezin zaio kausa justifikatu bat aurkeztu behar duzu.\nHorrelako eskari bat egiteko epea abenduaren 15ean bukatzen da.\nZure eskaera onartzen bada, NUHEOn txeke bat emanen dizute matrikularengatik ordaindutako zenbateko berarekin.\nEdozein kasutan eskatu ahal izanen duzu azterketen lehen deialdiaren aurretik.\nNOrdaindutakoa ez da itzuliko, baina hurrengo ikasturterako plaza gordeko da (17-18 ikasturterako bakarrik).\nBi kasuetan, NUHEOko pertsonal administratiboari bete beharreko dokumentua eskatu beharko diozu eta NUHEOk adierazitako tramiteak egin.\n2019/20ko Eskola Egutegiak\nEgoitza bakoitzak kokaleku duen Institutuaren Eskola Egutegia hartuko du:\n2019ko irailaren 23a, astelehena\n2020ko maiatzaren 14a, osteguna\nEgoitzetako eskola-ordutegiak HASIERA / EGUTEGIAK eta ORDUTEGIAK orrialdean\nIruñeko egoitza / Beste egoitzak


Maria Fagan (Mery May): "Musikatik beti dago zer ikasia" — Gaztezulo\nMaria Fagan (Mery May): "Musikatik beti dago zer ikasia"\nMaria Fagan (Mery May): "Musikatik beti dago zer ikasia" https://www.gaztezulo.eus/albisteak/maria-fagan-mery-may-quotmusikatik-beti-dago-zer-ikasiaquot https://www.gaztezulo.eus/albisteak/maria-fagan-mery-may-quotmusikatik-beti-dago-zer-ikasiaquot/@@download/image/20128307239mery_1360239392.jpg\n2008ko Danbaka musika lehiaketan aditu genuen lehendabizikoz Maria Faganen ahotsa, baina musika ttikitatiko laguna du 23 urteko arrasatearrak. Zeharkako txirula jotzen ikasi zuen aurrena, eta gitarra gero. Orain, Bordelen du bere proiektuaren muina.\nGazterik eman zenuen izena Danbaka lehiaketan. Zerk bultzatu zintuen parte hartzera?\nZergatik ez parte hartu?! Lehiaketa guztiek balio dute egiten duzun musika zabaltzeko, nahiz eta ez irabazi, eta nire kasuan hala gertatu zen.\n2010eko Gaztea Maketa Lehiaketan aipamen berezia jaso zenuen ondoren.\nEzusteko handia izan zen. Aurreko hartan bezalaxe, galdera bera egin nion nire buruari: "Eta zergatik ez?!" Zortea probatu eta azkenean finaleraino iritsi nintzen. Pozgarria izan zen! Hedabideen eraginez, gainera, leku gehiagotatik hots egin zidaten kontzertuak lotzeko.\n'Free like an angel' kantarekin sailkatu zinen, askatasunaz ari da...\nBikote haustura batez zehazki. Oso libre sentitu nintzen eta inspirazioa etorri bezain laster idatzi nuen honi buruz. Nire kantek sentimenduak islatzen dituzte bereziki.\nZertan ibili zara azken aldian?\nBordelen izan nintzen zazpi hilabetez. Horri esker orain Mery May hainbat taldekidek osatzen dugu; beste birekin batera ari naiz: Franck Lapuyade perkusioan eta Cedric Menesguen gitarran.\nBordelen oso ugariak dira Jam Session deritzonak. Horietako batean jo nuenean ezagutu nuen Franck bateria. Hainbat gauetan aritu ginen elkarrekin eta hortik gutxira bere laguna, Cedric, ekarri zuen beste gitarra batekin probatzeko. Egia esan, nire kantak oso ondo jarraitzen dituzten musikari apartekin egin dut topo.\nArrasatera itzuli zinen gero, baina Bordelen zenuen taldea... nola uztartu daiteke hori?\nBai horixe, beti bide konplikatuenetik! barrez. Arrasate inguruan saiatu naiz musikariak aurkitzen, baina oso zaila da zure kantak zuk nahi bezala jarraituko dituzten musikariekin topo egitea. Bordelen aurkitu dut hori. Distantzia da konplikazio bakarra, baina Sareari esker erraza dugu, entseguetarako asko erabiltzen dugu, eta hilean behin, gutxienez, hara joaten naiz.\nHala ere, ez da izan duzun talde bakarra. 2006an Foxy Boxirekin hasi zinen.\nBai, lau ginen eta guztiontzat aurreneko taldea izan zen hura. Oso garai polita izan zen, kanta ugari konposatu genituen elkarrekin... baina azkenean bakoitzak bere bidea jarraitu zuen. Moreno baxua esaterako Los Galerna bandan dabil orain.\nZuk ere zure bidea egin duzu. Agerikoa da The Beatles, Neil Young eta gisakoen eragina, adibidez.\nBai, baina momentu honetan eta ziur asko luzerako, Bon Iver eta Ben Howard dira nire inspirazio iturria. Biak ikusi ditut kontzertuan eta, musikari apartak izateaz gain, zuzenekoan ikaragarriak dira. Hauengandik ideia asko jasotzea espero dut!\nZer behar da egun musikatik bizi ahal izateko?\nAskotan zortea izaten da. Leku eta momentu egokia aurkitzea. Badaude musikari asko ezagunak izan gabe ere izugarrizko kantak dituztenak, baina horretarako produktore egokiarekin egin behar da topo... Non sartzen dira?\nPausoz pauso... Momentuz, baduzu estudioan sartzeko asmorik?\nBai horixe! Makina bat kanta daukat. Oraingoan hamar bat abesti jasoko dituen bilduma egiteko asmoa dut, jada pare bat grabatuta daude, baina oraingo honetan ez dut, aurrekoan bezala, guztia asteburu bakarrean bukatu nahi. Abestiak ondo pentsatu eta sentimenduz jorratu nahi ditut. Horretarako behar bezainbeste denbora hartuko dut.\nIkasten jarraitzea. Musikatik beti dago zer ikasia.


Pentsio-planetako aurrezkiak % 10 egin du gora Euskadin - Ekonomiaren KZ\nPentsio-planetako aurrezkiak % 10 egin du gora Euskadin\nPentsio-plan indibidualen aurrezkia % 10,3 hazi zen Euskadin 2021ean, 832 milioi eurora arte, eta, beraz, EAE da pentsio-planetan aurrezki metatu txikiena duen erkidegoa, BASEa kontuan hartu gabe, Inverco Behatokiaren txostenaren arabera.\nAzterlan horretan oinarrituta, Euskadi da banakako pentsio-planetan partaidearen konturako batez besteko ondare handiena duen Espainiako bigarren erkidegoa, 15.009 eurorekin, Estatuko batez bestekoaren gainetik (11.950 euro). Gainera, Euskal Autonomia Erkidegoa da errenta aldakorrak pisu handiena duen bigarren autonomia-erkidegoa, metatutako ondare osoaren % 24,9.\nMaila nazionalean, banakako pentsio-planetako ondarea % 8,9 handitu zen 2021ean, 89.329 milioi eurora iritsi arte, maximo historiko berri bat, burtsa-merkatuen portaera onari esker, batez ere 2021eko azken hilabeteetan, eta ekarpenen muga izugarri murriztu zen arren, 8.000 eurotik 2.000 eurora igaro baitzen 2021ean.\nHorrela, partaideen kontuen kopurua 7,47 milioikoa da, hau da, espainiarren % 15,8 banakako pentsio-plan batean parte hartzen dute, eta zifra hori % 20tik gorakoa da Aragoi, Errioxa eta Madrilen kasuan.\nNafarroa partaidearen konturako batez besteko ondarearen buru da, 16.876 eurotan kokatuz; ondoren, Euskadi dago, 15.009 euroko aurrezpenarekin, eta, azkenik, Madril, 14.949 eurorekin.\nDatu horiek Alderdi Ederreko pentsiodunek Donostiako erdiguneko kaleetan zehar elkarretaratzea eta manifestazioa egin zuten egun berean ezagutu ziren.\nAldi horretan, bozeramaileek gogorarazi zuten Enplegu eta Gizarte Segurantza Batzordeak ekainaren 2an planteatuko duela enplegu-pentsio pribatuen planak sustatzeko lege-proiektua onartzea, eta iragarri zuten Gipuzkoako ordezkaritza bat Madrilera joango dela antolatutako protestan parte hartzera.\n← El Corte Inglesen eta Mutua Madrileñaren aliantza\n2020an eraikuntzaren negozioa % 18,5 jaitsi zen →


Larraga, pasarterik lazgarrienen lekuko | Otalorea\nNafarroa Erdialdeko herria da Larraga, Erriberriko merindadean kokatua eta 2.000 biztanle inguru dituena. Mendigorria eta Berbinzana ditu inguruan; Tafallatik 15 minutu besterik ez daude bertara. Tamalez, ezaguna da herria 36ko gerraren ingurumarian bertan izan ziren gertakariengatik.\nLarragako erdigunea, frontoia eta udaletxearen eraikina.\nLarragarekin estu lotuta dago beste izen bat, Maravillasena. Iaz bete ziren 80 urte Larragan izandako gertakari ilun hartatik. 1936 urteko sarraskietan, pasarterik beldurgarri eta lazgarrienetakoa izan daitekeen hartatik. Abuztuaren 15ean izan zen, Maravillas gaztea eta bere aita Vicente Lamberto militante sozialista protagonista izan zituen amesgaiztoa. Falangistak etxera sartu ziren aitaren bila, eta 14 urteko alabak haren ondotik ez bereiztea erabaki zuen, nora zeramaten jakingo zuen arren. Bukaera lazgarria izan zen. Herriko udaletxera eraman zituzten, eta goizaldean hil egin zituzten. Maravillas behin eta berriz bortxatu zuten aurretik. Bere gorpua handik egun batzuetara aurkitu zuten; biluzik, txakurretara botata.\nIrakurtzearekin ere min ematen duten gertakariak, ordea, ez dituzte ahazturan erortzen utzi nahi. Baina, ez da beti horrela izan. Hura ezkutatu eta ahaztuta gelditu zedin egin dute hainbat hamarkadaz. Larragan frankistek 47 pertsona hil zituzten. Gaur egun herritarren ekimenezs Oroimenaren Parkea dago herri sarreran —2012an ireki zuten—, leku xume honetan bizirik mantendu nahi dute haien oroimena, eta Maravillas Lambertoren izena darama herriko kale batek.\nLarraga sarreran dago Oroimenaren Parkea deiturikoa, 2012az geroztik. Bertan herrian falangistek hildako 47 bizilagunak oroitu dituzte.\nFermin Balentziak jaso zuen gertakaria abesti ezagun honetan. “Payola” diskoan gehitu zuen Berri Txarrak taldea ere Larragako gertakariak oroitzen dituen Maravillas abestia.\nOtalorea 2017-10-20 2017-10-20 36ko gerra, euskal herria, Historia, larraga, maravillas lamberto, nafarroa, oroimen historikoa\nPrevious Previous post: Aizpeako meategiak, burdinaren lurretako paisaje berezia\nNext Next post: Oloroe Donamaria: txokolate usaina darion herria


Bihar Gipuzkoako txapelketako zazpi partida Gurea frontoian | El Diario Vasco\nBihar Gipuzkoako txapelketako zazpi partida Gurea frontoian\nBihar , Gipuzkoa txapelketako zazpi partida jokatuko dira, hiru goizez eta lau arratsaldez. 10:00etan hasita, Eskuz binaka nagusiak 3. mailan Azkoitia-Eple. Eskuz binaka nagusiak 1. mailan, Azkoitia-Hernani eta Eskuz binaka nagusiak 1. mailan, Azkoitia-Hintza.\nArratsaldeko 15:30ean hasita; Eskuz binaka kadeteak 1. maila Azkoitia-Tolosa. Eskuz binaka jubenilak 1. mailan Azkoitia-Intxurre. Eskuz binaka jubenilak 1. mailan Azkoitia-Hernani eta azkenik; Eskuz binaka nagusiak 3. mailan Azkoitia-Bergara.\nPilotarekin jarraituz, gogorarazi Oteiza Pilota Taldeak antolatzen duen Kontzejupe txapelketako izen ematea zabali dagoela eta ikastetxeetan eta Gurea pilotalekuan egin daitekeela.\n'Futbol Festa 3x3' gaur hasi eta igandera arte ospatuko da Las aulas de la escuela de idiomas acogerán a 84 alumnos en Azkoitia


Andres Urrutia Badiola euskaltzainburuak Urrezko Luma jaso du 46 Bilboko Liburu Azokan - Bilboko Liburu Azoka\nAsteartea, 2016.eko ekainak 7. Andrés Urrutia Badiola, Euskaltzainburuak, Urrezko Luma jaso du gaur prentsaurrean Bilboko 46 Liburu Azokan. Saria Urrutiak euskara zabaltzeko egin duen lanagatik eta bereziki bere profesio juridikoan euskararen erabileraren normalizazioan egindako lanagatik jaso egin du. Urrezko Luma, Bizkaiko Foru Aldundiko Euskaren Bermaketarako Zuzendaria den, Ana de Castrok eman dio saria Euskaltzainburuari.\nAndres Urrutia Badiola (Durango, 1954 ), Deustuko Unibertsitatean Zuzenbide ikasketak burutu zituen eta 1976 lizentziatu zen, abokatu-ekonomista sailean, gero doktoregoa lortuz 2015ean. Notario izateko lehiaketak Madrilen prestatu eta, gainditu ostean, Ondarroako notarioa bihurtu zen (1981-1994artean). Geroztik, Bilboko notario bulegoan egiten du lan. Euskaltzaindiak 1997ko martxoaren 21ean izendatu zuen euskaltzain oso, eta 2004, Euskaltzainburu aukeratua izan zen.\nLiteratura arloan, euskarazko autore klasikoen edizioak egin ditu (Eguskitza eta Erkiaga, besteak beste), baita narrazioak ere (Berbondo, Ordialdea) eta itzulpenak (Méndez Ferrin, Neira Vilas besteak beste). Blas de Oteroren Historias Fingidas y verdaderas lanaren euskarako itzulpena aurkeztu du aurten, 2016an. Arlo juridikoari dagokionez, hainbat lan lexikografiko eta terminologiko euskararen inguruan landu ditu eta testu juridikoen euskarazko itzulpenean aritu egin da. Euskal Zuzenbide Akademiaren presidentea ere da.\nAndres Urrutiak, saria jaso ondoren eskerrak eman dizkie bai Bizkaiko Liburu Ganberari eta Bilboko Liburu Azokako antolatzailei. Euskaltzainburuak saria bere emazteari eta euskaragintzan diharduten agente eta persona guztiei opa egin die saria. “Bereziki momento latz hauetan, diru murrizketa ugari daudenetan, oso garratzitua egiten ari diren lana euskararen zabalkuntza eta bermakuntza. Zentzu honetan, aurrera jotzea eta tinko jarraitzea berebizkoa da gure hizkuntzaren etrokizunerako”, azpimarratu du. Honekin batera, Urrezko Luma jasotzea berarentzat, Notario bezala, “tentazio” handi bat dela esan du, egunero bere lanean erbiltzsen duelako lumaren bat dokumentuei fedea emateko. “Nire asmoa eta nahia beti nire profesioan dokumentuak ez bakarrik gazteleraz, bai euskaraz itzultzea eta sinatzea izan da; Gaur egun, lumatik karakter informatikoetara egin behar dugu lan hau eta euskara bermatzeko tekonogi berriak funtsezkoak dira dudarik gabe”.\nEkitaldian, Bizkaiko Foru Aldundiko Euskararen Bermaketarako Zuzendaria den, Ana de Castro, parte hartu du. Agintariak Urrutiaren lan azpimarratu du, bereziki “euskareren zabalkuntzan” eta bere lan juridikoan, bai unibertsitatean egindago euskararen aldeko apostu. “Saria eman diogu autore eta jurista den Andres Urrutiari abi, uniberstitatean, lege munduan eta gizartean oroar euskara zabaltzeko egin duen lanagatik”, esan du. Prentsaurrean ere Euskaltzaindiako kidea den Xabir Kintana eta Biboko Liburu Azokako zuzendaria den, Asier Muniategi parte hartu dute.\nArratsaldeko 19:00etan, Bilbo Zaharra Euskaltegian Kafkaren Metamormosiak jarraitzen du.\n19:30etan eta Azokaren Karpan - Laboral Kutxa Topagunea José Luis Urrutiak El Ayalés, La historía de Elías Aldama liburuaren XV urteurren edizioa aurkeztuko du.\nOrdu berean, eta Bidebarrieta Liburutegian Lorenzo Silvaren Donde los escorpiones liburuaren aurkezpena egingo du autoreak.\nAzoka osoan zehar zabalduta egongo den “Ehun urte Blas de Oterorekin” erakusketa ere bisitatu ahal izango da, eta hainbat autore liburuak sinatuko dituzte Azokaren stand ezberdinetan.


Ura tenplua joko free\nUra tenplua 3\nUra tenplua 2\nUra tenplua 1\nHainbat online jokoak Water Temple serie sortu eta nonahi, jolasteko behaketa erabiliz. Saiatu elementu guztiak aurkitu eta tranpa utzi.\nZiurrenik, gehienak jokalari bezala bilaketak, pixka bat bizitzan bezala delako. Etengabe behar dugu zerbait bila, nonbait, joan azkar, azkar galdera garrantzitsuak konpontzeko eta dilema argitzeko. Lehen objektuak eskuratzen dugu eta denak aplikatuko ditu leku jakin batean, ekintza logiko bat egiteko. Bilaketak esker, abentura zirraragarria duten ez ginen bizitza errealean eskuragarri bizi ahal izango dugu, egin ekintza heroiko bat burua eta beste batzuk salbatzeko, aurkikuntza bat egin eta ezagutza edo artifacts aurkitzeko. Joko bakoitzean baldintza, aukera eta lanpostu. Zenbait harrigarri grafikoak eta efektu bereziak, soinu diseinua eta storyline, baina bere lana erraza eta uncomplicated adibide bat dira. Baina Uraren tenplua eta dibertigarria antzeko joana konplexutasunaren apustua, baimendu generoaren miresle prozesua gozatzeko ari kanpoko mundua thrall arreta gabe. Nahastu, nahasi, pentsarazteko aukera emateko eta modu egokian bilatzeko, ez da beharrezkoa espazioaren gainkarga alferrikako datuekin lursailean ez duela inolako harremanik izan. Nahikoa duzu uzteko ordutegia errazteko eta zeregin jokalari eszenikoen horiek ihardun zentratu behar. Ura tenplua - joko bat puzzleak eta ezohiko lagin behaketa txanda konpontzeko. Hura bilatzeko errazago egin ahal izateko, zabaldu joko hobea pantaila osoan, gauza askotan dira hain txikiak erraz galdu direla gisa. Espazio inch guztietan kontuan hartuta, dena arretaz mugitu ahal, aztertzeko horiek inskripzioak eta koloretako panelak enkriptatuta daiteke eskemak eta kodeak zenbaki, hizki, eta nahiz eta kolore aukera forman mugitu. Ezin dugu esan Water Temple sinple jolasten duten. Nahiz eta hurrengo eszena trantsizio lehenengo begiratu behar dugu, baina prest esango dizu zer sekretua gara. Seinalatu baduzu eskuinetik edo ezkerretik Jokatzeko eremuaren alboko banda mugatu egingo, klik egitean, eta zeure burua aurkituko duzu leku berri batean, ordena arretaz aztertzeko. Eskema koloretako bolak lerro korapilatsu perimetro bat hasten da, baina hurrengo eta ez bakarrik begiratu behar duzu lerro bakoitzean traza jarraitu, baina aldi berean, beraz, bi muturretan horien on bera dira pilotak jartzeko. Starfish batzuetan giltzak eta beste gauza batzuen azpian ezkutatuta. Garrantzitsua da ez beldurrik izan esperimentatu eta saiatu objektuak eragina elkarri izan, counterintuitive efektua badirudi ere. Batzuetan erantzuna ez da nahiko, eta han egon zen ustezko, baina hau zehazki kasua denean, beharrezkoa da koadroan kanpo uste. Aurkitutako objektuak dira ikusgai Jokatzeko eremuaren goialdean, eta horiek aplikatzeko, egin klik hautatutako objektuan, eta ondoren area non erabili nahi duzun. Eskuineko erabakiak kasuan, zuk automatikoki elkarrekintza, ez duzu asmatu badu - ezer aldatu egingo da. Gaur egun ez dago joko Uraren tenplua, eta horrek esan nahi Gamers duten gustuko erronka garatzaileek bota dute hartu hainbat bertsio daude. Jostailu bakoitzak - puzzleak berrien multzo bat, eta horiek konpontzeko, ohiko estereotipoak baztertu saiatu behar dugu. Nahiz eta berriro gainditu behar uneko maila erabakitzeko, harritu zuela aldatu da aurkitu dira duzun. Orain gauzak cacheak guztiz berria ezkutatzen dira eta non aurretik ikusi duzu, besterik ez. Ezaugarri hori bakarrik, gaur egungo joko ura tenplua bertsio aldi bakoitzean, zalantzarik gabe, sormen pentsamendu, erronkak eta zale konplexua duten jokoan bota dute konpontzeko hurbilketa ez hutsala batekin jendeak gozatzeko aukera izango dute, joko berri bat egiten du.


Desplikazioa: bezeroaren datu bikoiztuak saihestu edo zuzentzeko jardunbide egokiak Martech Zone\nDatu bikoiztuek negozioaren estatistiken zehaztasuna murrizten ez ezik, zure bezeroaren esperientziaren kalitatea ere arriskuan jartzen dute. Datu bikoiztuen ondorioak denek izaten dituzten arren (IT kudeatzaileek, negozio erabiltzaileek, datu analistek), konpainiaren marketin eragiketetan du eraginik larriena. Merkaturatzaileek konpainiaren produktuen eta zerbitzuen eskaintza industrian ordezkatzen dutenez, datu eskasek zure marka ospea azkar hondatu dezakete eta bezeroen esperientzia negatiboak eman ditzakete. Konpainiaren CRM datu bikoiztuak hainbat arrazoi direla eta gertatzen dira.\nGiza akats batetik hasi eta antolakuntzako datu basean momentu desberdinetan informazio zertxobait desberdina eskaintzen duten bezeroetara. Adibidez, kontsumitzaile batek bere izena Jonathan Smith izenarekin zerrendatzen du inprimaki batean eta Jon Smith bestean. Erronka areagotzen ari da datu baseak gero eta handiagoak direla eta. Administratzaileek gero eta zailagoa izaten dute DBren jarraipena egitea eta datu garrantzitsuen jarraipena egitea. Gero eta erronka handiagoa lortzen du erakundearen DBak zehatzak izaten jarraitzea ”.\nNatik Ameen, Marketing aditua Canz Marketina\nArtikulu honetan, datu bikoiztu mota desberdinak eta merkaturatzaileek enpresako datu baseak desegiteko erabil ditzaketen zenbait estrategia lagungarri aztertuko ditugu.\nDatu bikoiztu mota desberdinak\nDatu bikoiztuak jatorrizkoaren kopia gisa azaldu ohi dira. Baina arazo horri konplexutasuna ematen dioten datu bikoiztuen mota desberdinak daude.\nBikoiztu zehatzak iturri berean - Hori gertatzen da datu iturri bateko erregistroak beste datu iturri batera transferitzen direnean bat etortzeko edo bateratzeko teknikak kontuan hartu gabe. Adibide bat CRMtik posta elektronikoko marketin tresna batera kopiatzea litzateke. Zure bezeroak zure buletinean izena eman badu, bere erregistroa posta elektroniko bidezko marketin tresnan dago jada eta datuak CRM tresnara transferitzerakoan entitate beraren kopia bikoitzak sortuko dira.\nBikoiztu zehatzak iturri anitzetan - Iturri anitzetako bikoiztu zehatzak konpainiaren datuen babes ekimenen ondorioz sortu ohi dira. Erakundeek datuak garbitzeko jarduerei eutsi ohi diete, eta esku artean dituzten datuen kopia guztiak gordetzeko joera dute. Horrek informazio bikoiztua duten iturri desberdinak ditu.\nBikoiztuak iturri anitzetan aldatzea - Bikoiztuak informazio desberdinekin ere egon daitezke. Normalean, bezeroek abizenak, lanpostua, enpresa, helbide elektronikoa, etab. Aldaketak izaten dituztenean gertatzen da. Eta erregistro zaharren eta berrien artean desberdintasun nabarmenak daudenez, sarrerako informazioa entitate berri gisa tratatzen da.\nBikoiztasun ez-zehatzak iturri berean edo iturri anitzetan - Kopiatu ez zehatza datuen balio batek gauza bera esan nahi duenean gertatzen da, baina modu desberdinetan irudikatzen da. Adibidez, Dona Jane Ruth izena Dona J. Ruth edo DJ Ruth gisa gorde liteke. Datuen balio guztiek gauza bera adierazten dute, baina datuekin bat etortzeko teknika sinpleen bidez alderatuta, ez datozela bat jotzen da.\nDesplikazioa oso prozesu konplexua izan daiteke, kontsumitzaileek eta enpresek sarritan aldatu egiten baitituzte harremanetarako datuak denboran zehar. Datuen eremu guztietan nola sartzen diren aldatzen da: izena, helbide elektronikoa (k), egoitza helbidea, negozio helbidea, etab.\nHona hemen merkaturatzaileek gaur erabiltzen has daitezkeen 5 datuen desplikazio praktika onen zerrenda.\n1. estrategia: Datuak sartzean baliozkotze egiaztapenak izatea\nDatuak sartzeko gune guztietan baliozkotze kontrol zorrotzak izan beharko zenituzke. Sarrerako datuak beharrezko datu mota, formatua eta onargarriak diren tarteen artean egokitzen direla ziurtatzea da. Horrek bide luzea egin dezake zure datuak osoak, baliozkoak eta zehatzak izan daitezen. Gainera, funtsezkoa da zure datuak sartzeko lan-fluxua erregistro berriak sortzeko konfiguratzeaz gain, lehenik eta behin bilaketa egin eta datu multzoak sarrerakoarekin bat datorren erregistro bat badagoen aurkitzea. Eta horrelakoetan, erregistro berria sortu beharrean aurkitzen eta eguneratzen du. Enpresa askok txekeak sartu dizkiete bezeroari beren datu bikoiztuak konpontzeko ere.\n2. estrategia: Tresna automatizatuak erabiliz desduplicazioa burutu\nErabili autozerbitzua datuak desplikatzeko softwarea bikoiztutako erregistroak identifikatzen eta garbitzen lagun zaitzakeena. Tresna horiek ahal dute datuak estandarizatu, zehaztasunez eta zehatz ez datozen bat-etortzeak aurkitu, eta milaka datu ilara aztertzeko eskuzko lana ere murrizten dute. Ziurtatu tresnak iturri ugaritako datuak inportatzeko laguntza eskaintzen duela, hala nola, Excel orriak, CRM datu-basea, zerrendak eta abar.\n3. estrategia: datuen berariazko desplikazio teknikak erabili\nDatuen izaeraren arabera, datuen desplikazioa modu desberdinean egiten da. Merkaturatzaileek kontuz ibili beharko lukete datuak deskubritzen dituzten bitartean, gauza bera datu desberdinen atributuetan zerbait desberdina izan daitekeelako. Adibidez, helbide elektroniko batean bi datu erregistro bat badatoz, probabilitate handia dago bikoiztuak izateko. Baina helbidean bi erregistro bat badatoz, orduan ez da zertan bikoiztu bat, etxeko bereko bi pertsonek harpidetza bereiziak izan ditzaketelako zure enpresan. Beraz, ziurtatu zure datu multzoek duten datu motaren arabera ezartzen dituztela datuen bikoizketa, bateratze eta arazketa jarduerak.\n4. estrategia: Lortu Urrezko Disko Masterra Datuak Aberastuz\nZure datu-basean dauden bat-etortzeen zerrenda zehaztu ondoren, funtsezkoa da informazio hori aztertzea datuak batzeko edo arazteko erabakiak hartu aurretik. Entitate bakarrerako erregistro bat baino gehiago badaude eta batzuek informazio okerra adierazten badute, hobe da erregistro horiek garbitzea. Bestalde, bikoiztuak osatu gabe badaude, datuen bateratzea aukera hobea da, datuak aberastea ahalbidetuko baitu, eta bateratutako erregistroek balio handiagoa eman diezaiokete zure negozioari.\nNolanahi ere, merkaturatzaileek beren marketin informazioaren ikuspegi bakarra lortzeko lan egin beharko lukete urrezko maisu diskoa.\n5. estrategia: Datuen kalitatearen adierazleak kontrolatzea\nZure datuak garbiak eta deseginak mantentzeko etengabeko ahalegina da zure datuak desduplikatzeko estrategia gauzatzeko modurik onena. Datuen profilak eta kalitatea kudeatzeko funtzioak eskaintzen dituen tresna oso erabilgarria izan daiteke hemen. Merkaturatzaileek ezinbestekoa dute marketin eragiketetarako erabiltzen ari diren datuak zein zehatzak, baliozkoak, osoak, bakarrak eta koherenteak diren ikustea.\nErakundeek negozio-prozesuetan datu-aplikazioak gehitzen jarraitzen dutenez, beharrezkoa da merkaturatzaile guztiek datuak kentzeko estrategiak izatea. Datuak desduplikatzeko tresnak erabiltzea eta datuen erregistroak sortzeko eta eguneratzeko baliozkotze lan-fluxu hobeak diseinatzea bezalako ekimena dira zure erakundean datuen kalitate fidagarria ahalbidetzeko estrategia erabakigarriak.\nDatuen eskailerari buruz\nData Ladder datuak kalitatea kudeatzeko plataforma bat da, eta enpresei beren datuak garbitu, sailkatu, estandarizatu, desduplikatu, profilatu eta aberasten laguntzen die. Datuak bat datozen gure industrian liderra den softwareak bat datorren erregistroak aurkitzen, datuak bateratzen eta bikoiztuak kentzen laguntzen dizu bat datozen lauso adimendunak eta automatikoki ikasteko algoritmoak erabiliz, zure datuak non bizi diren eta zein formatutan izan gabe.\nDeskargatu datuen eskaileraren datuen bat etortzeko softwarearen doako proba\nTags: helbidea normalizatzeaaiadimen artifizialekolata merkaturatzeabezeroaren datuakdatuen sailkapenadatuen garbiketadatuak aberasteadatuen eskaileradatuen bat etortzeadatuen profilaketadatuen estandarizazioadedupdesplikazioabezeroaren datuak bikoiztulauso bat datormakina ikaskuntzanatik ameen


Berangoko Udalbatzak 6,5 milioi euroko aurrekontuak onartu ditu 2017rako - Hiruka.eus\n2016-12-14 17:47 Berangoko Udalbatzak 6,5 milioi euroko aurrekontuak onartu ditu 2017rako\nBerangoko Udalbatzak 2017ko aurrekontuak onartu zituen atzo, EAJ, PSE-EE eta PPren aldeko botoakaz; EH Bilduk, DBk eta talderik gabeko zinegotziak proposamenaren kontra bozkatu zuten. Hala, Berangoko Udalak 6.719.537 euroko aurrekontua izango du datorren urteko gastuetarako. Aurrekontu horiek, gainera, Gobernu-taldeak aurkeztutako eta atzo onartutako zuzenketa bat darama, herritarren iniziatibetarako 63.000 euroko diru-partida hartzen duena, alegia.\nSabino Arana kalea urbanizatzeko diru-partida onartu dute.\nAzken neurri horregaz, Udalak herritarren parte-hartzea bultzatu gura izan du, herritarrek administrazio publikoaren kudeaketan parte har dezaten. Hala, Anabel Landa Berangoko alkateak zehaztu duenez, onartutako aurrekontuek herritarrek aurkeztutako proposamen guztien "%65 hartzen dituzte". Guztira, udalerriko 25 auzokidek 44 proposamen egin dituzte, eta horietatik hiruk ez omen zeuden "Udalaren eskumenaren barruan", eta beste lauk ez zuten Berangoko aurrekontu orokorragaz bat egiten, Landak zehaztu duenez.\nBestalde, aurrekontuokaz bi ekintza nabarmendu dituzte: Arebetas eta Sabino Arana kaleen urbanizazioak. Horietarako 3.500.000 euro bideratuko dituzte eta altxortegiaren soberakinakaz exekutatuko dituzte.\nHorren harira, aurrekontuen kontra bozkatu zuten alderdiek uste dute hainbat proiektu "ez dira lehentasunezkoak", hala nola "estalitako padel pistak edo skate-parkearen berregituraketa". Horrez gainera, EH Bilduk adierazi zuen lehentasun gehiago duela "eskola publikoa estaltzea".\nBestalde, Denok Baterak adierazi zuen bere taldeak "ez duela bat egiten" aurrekontuen proposamenagaz. Gainera, talde horrek zuzenketa bat aurkeztu zuen, baina ezin izan zuten bozkatu, "ez zuelako araudia betetzen", alkateak azaldu zuenez.\nTalderik gabeko zinegotziak, bere aldetik, osoko zuzenketa bat aurkeztu zuen, baina ez zuten onartu.


Arte[faktua] 71: Amets Arzallus, Miñan, Ortzi Idoate, Zigor Iturrieta • ZUZEU\nArte[faktua] 71: Amets Arzallus –\nAmets Arzallus bertsolari eta kazetaria izango dugu aste honetan Arte[faktua] literatur saioko gonbidatu nagusi. Senpereko Larretxea etxean elkartu gara berarekin, Susa argitaletxearekin kaleratutako liburuaz solastatzeko: Miñan. Ibrahima Balde gazte ginearrak anaia txikiaren bila Europara egindako bidea kontatzen du bertan. Bere bizitzaren kronika bat da, hark ahoz eta Amets Arzallusek letraz idatzia.\nKazetaritzan lizentziatu zen Arzallus, Leioan, EHUn, nahiz eta ikasketak Baionan hasi zituen. Bere esanetan, desberdina da alde batean edo bestean ikastea. Hegoaldera ikastera jo zuenean, desengainua hartu omen zuen, bai unibertsitatearekin, bai han ikasitakoarekin. Bere ustetan, Baionako Seaskan askoz ere zorroztasun, lan eta interes handiagoa zegoen. Kazetari moduan, Euskaldunon Egunkaria-n hasi zen bekadun, eta, ondoren, Euskadi Irratian eta Argia aldizkarian jardun izan du kolaboratzaile moduan. Bertsolaritzan, berriz, hainbat sari irabazi ditu urte hauetan guztietan.\nAste honetako Apalat[egia]-ren tartean, Zigor Iturrieta ETB1eko Txoriene saioko aurkezlea izango dugu protagonista.\nAste honetako Galdetegia-n, berriz, Aritz Galarragak, Pako Aristik eta Katixa Agirrek, astero legez, literaturaren inguruko galdera banari erantzungo diote.


Zesta-puntako Udazkena Sariko finalak, ostiralean, Tolosan\n2015/12/15 | Lehiaketa\nAlebinen eta infantilen mailako lehiak izango dira ikusgai Beotibarren, 20:00etatik aurrera; 50 bat puntistek hartu dute parte txapelketa honetan\nOstiralean (2015-12-18) jokatuko dira, Tolosako Beotibar pilotalekuan, Zesta-puntako Udazkena Sariko finalak, 20:00etatik aurrera. Lehenik, alebinen mailako lehia izango da ikusgai, eta ondoren infantilen mailakoa. Hemen zehazten dugu jaialdia:\n1. Zesta-punta, alebinak: AGIRRE (Zumaia) - EGAÑA (Zumaia) / URREISTI (Danok Bat) - ANSOLA (Danok Bat)\n2. Zesta-punta, infantilak: ALBERRO (Donostia Jai Alai) - MANZISIDOR (Zumaia) / PORTU (Hondarribia) - AIZPURUA (Zumaia)\n50 puntistek hartu dute parte txapelketa honetan, 25 alebinen mailan eta beste 25 infantiletan (bakoitzean bina multzo). Banaka eman zuten guztiek izena, elkartearen bidez, baina norberaren izenean, eta puntuazioa ere hala lortzen joan dira, bakarkakoa. Jokatu, aldiz, binaka egin dute, elkarte desberdinetako puntistak nahastuz; hala, astero bikote desberdinak osatu dituzte eta denek elkarren aurka jokatzeko aukera izan dute, era honetan lehia berezia eskainiz eta maila orekatuz.\nAzaroaren 29ra bitarte, ligaxka jokatu zuten, eta lehendabiziko sailkatuek finalerako zuzeneko pasea lortu zuten: alebinetan Agirre (Zumaia) eta Urreisti (Danok Bat), eta infantiletan Alberro (Donostia Jai Alai) eta Portu (Hondarribia).\nBigarren eta hirugarren sailkatuek, berriz, finalerdiak jokatu zituzten aurreko ostiralean (2015-12-11), Andoainen. Eta horietatik Egaña (Zumaia) eta Ansola (Danok Bat) alebinetan eta Manzisidor (Zumaia) eta Aizpurua (Zumaia) infantiletan lortu zituzten finalerako gainontzeko txartelak. Hemen zehazten ditugu emaitzak:\nAbenduak 11, ostirala, 19:15, Andoain-Arrate\n1. Zesta-punta, alebinak: Zubizarreta (Danok Bat) - Alberro (Donostia Jai Alai) 1 /\n2. Zesta-punta, infantilak: Yeregi (Zumaia) - Del Rio (Hondarribia) 0 /\nLehia eta ikuskizun politak espero, dira, beraz, Beotibarren.\nBitartean, webgune honetako Lehiaketa-Errendimendua-Udazkena Zesta-punta eta Kartelera ataletan dituzue txapelketak utzitako datu guztiak.


Sagardotegian bazkaria antolatu da jubilatuentzat datorren hilaren 22an | El Diario Vasco\nTolosa GoierriSagardotegian bazkaria antolatu da jubilatuentzat datorren hilaren 22an\nSagardotegian bazkaria antolatu da jubilatuentzat datorren hilaren 22an\nNÚÑEZ LEABURU-TXARAMA. Viernes, 6 abril 2018, 01:25\nDatorren apirilaren 22rako, iganderako, sagardotegian bazkaria antolatu du herriko jubilatuentzako eta pentsiodunentzako Leaburu-Txaramako udalak. Bazkaria Lizartzako sagardotegian izango da eta menua ondorengoa izango da: bakailao tortilla, bakailao takoak piperrarekin, txuleta, postrea gazta, menbrilloa eta intxaurrak, kafea eta kopa.\nSagardotegira joateko eta herrira bueltatzeko autobusa jarriko du udalak. Ezinduen kasuan, laguntzaileek ere bazkarira joateko aukera dute. Bazkarira joan nahi dutenek izena emateko epea irekita dute, apirilaren 17ra, asteartera arte, 943.67.59.31 telefono zenbakira deituz.\nAbierto el plazo para pedir subvenciones para actividades de tiempo libre, deporte, cultura, educación, juventud y euskera 'Natura, gizakia eta artea' irudigileen topaketa antolatu da Alkizan


Hemen zaude > biografiak > sen\nsen > biografia\nSen taldea 1999an sortu zuten Haritz Harreguy Larrua Truk taldeko gitarristak, Aitor Uriarte Latzen taldeko abeslariak eta Aiheko Zubimendi bateria jotzaile eta Mixil taldeko partaideak. Norbere aurreko proiektuetan landutako soinu gogorrak atzean utzita, Senek oinarri sendoko pop-rocka landu zuen hiru diskotan, gitarreroa beti eta malenkoniatsua askotan. Sortu eta bost urtera desegin zen taldea, 2004an, baina 2013an berriz elkartu zen zenbait kontzertu emateko. Harreguy zuzeneko eta estudioko teknikari gisa nabarmendu da azken urteetan.\nLarrua Truk desegin ondoren, Harreguyk melodia gazi-gozoetako pop-rocka egiteko gogoa zuen eta 1999an Uriarterekin elkartu zen, Latzen desegin berria zela, eginda zituen musikei hitzak eta ahotsa jartzeko. Handik gutxira bihurtu zen Zubimendi taldeko bateria jotzailea, eta Mikel Artieda baxu jotzailearen laguntzarekin eta hainbat kolaboratzailerekin -Mikel Azpiroz (Lau Behi, Elkano Browning Cream), hari laukote bat-, Andoaingo Garate estudio berrian sartu ziren taldearen izen bereko lehenengo diskoa (Oihuka, 2000) grabatzeko. Harreguy bera arduratu zen grabazioaz, eta Sen-en musikaren ezaugarri nagusiak aurreratu zituen lehen disko hark: tempo ertaineko pop-rocka ("Kontaidazu", "Begi bat"), baladaren bat ("Atzo gaur bihar zan") eta baita une arinagoak ere ("Bidaiari"). Baina disko osoari giro goibel eta malenkoniatsua zerion, eta horretan bazuten zerikusia hitzek ere. Alderdi horretaz Uriarte arduratu zen lau kantutan, baina gainontzekoetan JosAnton Artze txalapartari eta poetaren (Ez Dok Amairu, Artze anaiak) eta Jon Garmendia Txuria bertsolariaren hitzak musikatu zituen taldeak. Artze Harreguyren osaba da. Kredituetan ez azaldu arren, Gorka Urbizuk ere (Berri Txarrak) kolaboratu zuen diskoan.\nDiskoa zuzenean aurkezteko ordua iritsi zenean, Joseba San Sebastianek hartu zuen Artiedaren lekua, eta horrela, laukote gisa, ekin zioten zuzenekoari. 2001. urtea apal-apal hasi zuten, baina poliki-poliki, kontzertu ugari eskaini zituen taldeak urte osoan. Eta horrekin batera, bigarren diskoa izango zenaren kantuak osatzen joan ziren, orduko hartan laukote bat bezala. "Lehen diskoa Haritzen proiektua izan zen, eta pixkanaka jende gehiagorengana zabaldu zen. Bigarren diskoan, berriz, talde baten nortasuna ikusten da. Musikari bakoitzak askatasuna izan du nahi zuen eran lan egiteko", adierazi zuen Aitor Uriartek Gaizki esanak... (Metak, 2002) bigarren lana argitaratu berritan (1).\nEstilo aldetik ez zegoen aldaketa handirik disko baten eta bestearen artean, baina emandako kontzertu andanak sendotasuna emana zion taldeari, Harreguyk berak zioenez: "Taldea finkatuta dagoela nabaritzen da. Kontzertu ugari eman ditugu eta zuzeneko soinu sendo hori diskoan islatzen saiatuko gara. Aurrekoari hori falta zitzaion" (1). Diskoa zuzenean aritutako laukoteak grabatu zuen, baina aurrekoan bezala, hari laukote baten moldaketez jantzi zituzten zenbait kantu. Hendrik Röever gitarrista espainiarrak ere (Del Tonos, Hank) kolaboratu zuen, single gisa aukeratutako kantuan; "Metropolitan". Hitzez, aurrekoan bezala, Uriarte arduratu zen nagusiki, baina lehenengoan bezalaxe, hainbat idazleren lanetara ere jo zuten: JosAnton Artze, Juan Luis Zabala ("Adiskidetasuna", "Hire bila nabilen") eta Jon Garmendia Txuria ("Esperoan").\nDiskoak harrera ona izan zuen, eta halaber, Sen-en azken lan diskografikoaren hazia erein zuen. Izan ere, Roeverren eta taldekideen artean grabazioan sortutako giroak elkarrekin lan egitera eraman zituen denbora gutxira. "Abestien bihotza hartu eta beste ikuspegi batetik eraldatzea gustatu izan zait beti; modu horretan, Sen-en "Kontaidazu" kantua hartu eta, inori ezer esan gabe, bestelako moldaketa egin nuen», zioen Roeverrek 2003ko urrian (2). Abestiaren interpretazio hura entzun zuenean, Harreguyri kolaborazioa urrunago eramatea eta Roeverrekin elkarlanean disko akustiko bat grabatzea otu zitzaion. Horrela sortu zen Metak zigiluak elkarlanetarako sortutako Pil-Pil Sessions sailerako disko bat grabatzeko aukera.\nSen-en eta Hendrik Roeverren arteko kolaborazio diskoak zortzi kantu jaso zituen. Horietako sei Sen-en aurreko bi diskoetan agertutako kantuen bertsio akustikoak ziren, batzuk Roeverrek berak abestutakoak ("Zure askatasunagatik", "Kontaidazu"), eta besteak Uriarteren ahotsarekin ("Atzo gaur bihar zan", "Hire bila nabilen", "Bidaiari", "Zer nahi eta hura eman"). Beste bi bitxikeria ere grabatu zituzten diskorako. Batetik, hari moldaketa dotoreekin jantzi eta JosAnton Artzek errezitatutako "Dagoenean dagoena", eta bestetik, Latzenen "Laztana" kantu ezagunaren pop bertsioa.\nSen laukotea 2013an batu zen berriro, bira bat egiteko. Martxoaren 16an eman zuen lehen kontzertua, Usurbilen, eta ondoren Urduñako Gazte Danbada jaialdian jo zuen. Halaber, "Izarrak berri" kantua plazaratu zuen (bideoklipa). Haatik, urte bereko abenduaren 14an agur esan zuen berriro, Usurbilen.\nsen > hemeroteka\n> Senak gidaturik. Entzun!. (Artikuluak) (2004-02-01)\n> Senari entzunda, bueltan da Sen. Deia. (Artikuluak) (2013-06-04)\n> Senak taula eta zuhaitz gainetara igoko du Sen taldea bere itzuleran. Gara. (Artikuluak) (2013-06-29)\n> "Musikaria errespetatzen ikasi dut". Gaztezulo, 50. zenbakia. (Elkarrizketak) (2005-03-01)\n> Hamar urteko etenaldiaren ondoren, zuzenekoetara itzuli da Sen taldea . Entzun!. (Elkarrizketak) (2013-03-18)\nMetak-Pil-pil Sessions, 2003 (CD)


Mendiko osterak: Arriaundi, Urrutxaga eta Mintxegi Osakarretik\nArriaundi, Urrutxaga eta Mintxegi Osakarretik\nElurte ederra izan dugu egun hauetan, aspaldiko ez bezala abenduko elurte eta fronte hotz honek Iruñerriko inguruak zuritu ditu. Hortaz aukera paregabea raketekin paseo bat emateko.\nElurte baten ondorengo eguna, beti paisai ederrak eskaintzen dizkigu, zuhaitzak elurrez estaliak eta ez soilik elurra lurrean topatzean, argazkigintza laket dugunontzako aukera paregabea da.\nKontutan izan elurrarekin joan naizenez ibilbidea zati batzuetan zuzen egiteko aukera izan dudala baina elurrik gabe akaso zati batzuetan eragozpenak topatzerik izango dituzue.\nIruñatik gertu dagoen Osakar herrira hurbiltzea erabaki izan dut. Bertatik Arriaundi, Urrutxaga eta Mintxegi mendiak bisitatzeko. Elur-hautsa topatu izan dut beraz raketak paratzea aukera egokia izan da. Hego aldeko magaletatik egin dut igoera eta azken fronte honek iparretik eta haize nahikorekin jo egin duenez elur geruza nahiko potoloa aurkitu dut.\nPistatik zuzen jarraitu eta topatuko dugun aurren bidegurutzea igaro.\nApur bat geroago Osinaga herrirantz doan pistarekin topatzean, eskuinera herriko goiko aldera abiatuko naiz.\nIkusgai dauden paisai elurtuak nonahi begiratuta ederrak benetan.\nHerriaren goiko aldean bidegurutze bat izango da, gaurkoan ezkerretik abiatzen den pista hartuko dut. Segituan Ate bat izango da, hau zeharkatu eta ur biltegi aldera gerturatuko naiz.\nPista honetatik goiko antenara iristerik da baina gaurkoan ere bertze bide bat ezagutzeko intentsioarekin nator.\nAurrerago pista nagusitik ezkerra jaitsiera bat dago borda batetara eramaten nauena.\nHara iritsi eta bere ezkerretik bidea jarraituko dut.\nZati honetan elurra metatu egin da eta geruza potoloarekin aurrera egin beharko dut. Hala ere Osinaga aldera eta Iruñerriko harana ikusgai izango ditut zenbaitetan.\nPista den hau momento batean utziko dut eta maldan gora zuzen egingo dut hesia zeharkatu gabe.\nAltuera irabazi ahala ikuspegiak zabalago eta ikusgarriagoak izango dira.\nMendi-lepora iristerakoan hesian zeharkabide bat topatuko dut. Hemendik Arriaundi eta Urrutxaga mendietara igoko naiz, aurrenekoa joatean eta bigarrenera bueltatzerakoan.\nBasora iritsi aurretik pasarte ederra zeharkatu beharko dut. Normalean sasiz beterikoa baina elurrak bertze itxura guztiz ezberdina ematen dio.\nElomendi eta Iruñerria.\nBasora iristear eta paisaia bertze tankera batetakoa, zoragarria benetan.\nBasotik bide bat somatu egiten da, hesia zeharkatzeko langa batera zuzentzen dena.\nEta apur bat gorago Arriandiren Ipar aldeko zelaietara iritsiko naiz. Zer nolako ikuspegiak zuhaitzak elurrez betetak eta Sakanako paisaiak, Aralar, Andia eta abar.\nJada Doneztebeko Monasterioaren elizaren aurriekin topatuko naiz. Gaur ez dira eliz buru guztiak ikusten, bi nabeetakoak elurrak estaliak ditu eta, baina gibelean Pirinioetako ikuspegiekin beste xarma ere badute.\nMonasterioaren bertze argazki batzuk eta informazio gehiago BLOG honetako bertze sarrera batetan duzue.\nBertan egonda Arriaundi edo San Gregorio tontorreko buzoira gerturatuko naiz ikuspegietan gozatzeko.\nJaitsiera hesiaren bertze aldetik egingo dut. Horretarako monasterioaren elizaren aurrietatik gertu dagoen langatik hesia zeharkatuz eta basora zuzenduz.\nIgoerako bidearekin topo egin eta basotik irten aurreko hesira iristeko.\nOraingoan Urrutxagako mendi-lepotik tontorrera igotzeko. Bertan ere elur geruza sakona da zenbait puntuetan.\nIgo eta bertze magaletik jaitsi antena ikusten den mendira zuzenduz.\nHandik pistara eta bertan dagoen aterpe edo bordara iristeko.\nHauxe zeharkatu eta Mintxegi mendiko aldapak zuzen igoko ditut. Mendi hone lepotik ordea, haizeak elurra eraman du eta hormaturik topatuko dut zorua.\nGorostietako San Bartolome baseliza beheko aldean. Baseliza honek aterpea du eta aurre erromanikoa den leiho bat ere.\nMendiko-lepotik jaistea erabakiko dut, pista ekidituz. Hasiera batean pinadi batetatik eta bukaeran aldapa gogorrak zuzen eginik ur emariaren eraikina arte.\nPaisai ederrak sortu ditu elurrak pinadi hauetan ere, irudiak erakusten duten moduan.\nBerriz pistara iritsi, hasierako atea gainditu eta oraingoan pisten bidegurutzetik zuzen jarraitu herrira jaisteko.\nArgazkiek islatuko dute txango labur honen berezitasuna. Halako aukera gehiegi ez ditugu izaten paisai hauek guztiz eraldaturik topatzeko. Espero dut irudi mordo hauekin zuek ere edertasun honetaz partaide eta gozatzeko mementua izatea.\nEgilea: Mikel ordua: 19:30\nEtiketak: 2017, Osakar; Arriaundi; Doneztebeko monasterioa\nTXANBURU, KARBOTARI, EKISOAIN ETA ELOMENDI ELOTIK\nAuntzetxe Etxarriko kanpinetik, pistako bidetik\nAdi - Gorostabizkar - Iturrunburu - Beodegi - Soro...\nEzkaba gotorlekuari itzulia emanik.\nLinzatik Ukerdiko lepora\nGaurko txangoan Larrako eremu berezi baterako bisita proposatzen dizuet. Gainera Nafarroako 2.000 metrotik gorako gailur ezezagunera gertura...\nLeón ibilbide kultural eta gastronomikoa\nIbilbide ezberdin bat aurkeztuko dizuet sarrera honetan. Leon hiriburuko turismo gastronomiko kulturalarena. Hiriburu ederra eta historiaz b...


Errege Magoekin egoteko izena eman behar da gaur, bai Usansolon zein Galdakaon | BINKE\nARGAZKIAK: Inocencio Goikuria eta Gazteberri\nEkialdeko pertsonaia kutunen urteroko bisitek ere ezin izango diote izkin egin Covid19-ak sortutako salbuespen egoerari. Horregatik, aldaketak izango dira Usansoloko eta Galdakaoko hiru Errege Magoen ekitaldietan.\nHorrela ba, 2021aren hasiera ere Covid19-ak eragindako baldintzapean hasi beharko dugu. Horrek ez du esan gura Ekialdeko hiru Errege Magoen bisitak ez direnik ospatuko Galdakaon eta Usansolon. Egin, egingo dira, baina ohiko kabalgata barik.\nUsansoloko Gazteberri eta Galdakaoko Argizai taldeek bidalitako oharrei kasu eginez, hauek dira aurten Meltxor, Gaspar eta Baltasarrekin egoteko jarraitu beharreko oharrak. Adi, bai baterako zein besterako izena eman edo gonbidapenak jaso beharko baitira:\nErrege Magoak Usansolon\nUrtarrilaren 5ean, asteartea, 16:00etatik aurrera Belen estatikoa antolatuko da Unkina plazan eta bertan izango dira hiru Erregeak.\nEtxeko txikiek euren gutuna eman ahal izango diote euren Errege gogokoenari, baina horretarako izena eman beharko da abenduaren 29an, asteartea, 18:00etatik 19:00etara Gazteberriko lokalean.\nErrege Magoak Galdakaon\nUrtarrilaren 5ean, asteartea, 11:00etatik 13:00era eta 17:00etatik 19:00 arte Kurtzeko plazan izango dira hiru Errege Magoak.\nEtxeko txikiek eurekin egoteko aukera izango dute, baina horretarako gonbidapenak hartu beharko dituzte abenduaren 28 eta 29an 17:00etatik 20:00 bitartean Santa Maria parrokiako elizpean.


Lodosa, Sartaguda, herri oso bat? | Hetzordua\nIgnorantzia eta indiferentzia »\n« (Barne) sexilioa\nLodosa eta Sartagudako ikastolak miseria gorria bizi du eta asteburu honetan gure laguntza emateko eskaria luzatu dute. Herri oso bati eskatzen diote laguntza, gure herriaren mugan daudenek ere euskaraz ikasteko eskubidea izan dezaten. Ziur naiz lortuko dutela, guztion laguntzarekin egoerari buelta ematea posible delako. Tamalez herri gisa erantzuteak guztion jarrera argitzea eskatzen du. Egun hauetan polemika latza ikusi dut hemendik eta handik ikastolen artean ematen den desorekaren inguruan. Ez naiz eztabaida horretan eroriko, behin ere egin nuelako eta argi dagoelako zein den nire jarrera San Fermin edo Jaso bezalako ikastolen proiektuaren aurrean. Nire kezka ikastolek beraiek behar duten indar militantea galdu ote duten da. Urteetan zehar mailegu handi bat jaso dute eta, trukean, mailegua ematen zionaren eskuari haginka egin diote. Horrek jende askorengan mina, etsipena eta gaizki ulertuak sortzen dituelakoan nago. Arazoa ez da zertan gastatuko duen dirua San Fermin ikastolak, baizik eta diru-bilketa sistema horrek dituen arazoak: marka handien “euskararen aldeko festa” bilakatu dira eta ez ikastolen proiektuaren aldeko festa militanteak.\nLendakaris Muertosek dio “euskarazko kakak ez du zapore hobea”. Eta hala da: ikastolak orain dela hamarkada batzuk familia handia ziren, eta hala izaten jarraitzen dute leku batzuetan. Beste batzuetan elitezko euskarazko eskola dira, eta horrek min egiten dio abertzale eta ezkertiar diren askori. Ibaialde ikastolak gure laguntza behar du. Ikastolek euren jokaera ondo analizatu beharko lukete. Bi esaldiak ez doaz lotuta.\nThis entry was posted on Larunbata, otsaila 4th, 2012 at 3:36 pm and is filed under Kategoriarik gabe.\non azaroa 28, 2013 at 5:26 am air jordan pas cher wrote:\nr .|eer} Senior citizen producent.\nair jordan pas cher http://www.sweatyb.com\non azaroa 13, 2015 at 12:35 pm Mia Escobedo wrote:\nLodosa, Sartaguda, herri oso bat? | Hetzordua…\n2017 Hetzordua\tHarpidetu


Orburuak bakailao konfitatuarekin | Bizigiro | Berria\nOrburuak bakailao konfitatuarekin\nIker Markinez - Kuko jatetxea\n2019ko azaroak 30 - Ormaiztegi\nBakailao gezatua, 2 puska.\n1. Lapiko handi batean, ura erdiraino bete, bi koilarakada irin gehitu, eta ondo nahastu. Gatz pittin bat bota, eta sutan jarri irakin arte.\n2. Bitartean, orburuak zuritu behar dira; txortena moztu gabe zuritu. Moztu orburuaren punta, pare bat zentimetroko zabalerakoa. Ondoren, sartu ur irakinetan, eta bertan irakin hogei bat minutuz. Gorde.\n3. Bakailaoa konfitatzeko, lapiko estu eta altu batean ipini 250 cl oliba olio, eta sutan berotzen jarri. Bertara baratxuri aleak gehitu, xaflatan moztuak.\n4. Baratxuriak dantzan hastean, plater batera atera, eta bakailaoa lapikoan sartu, azala gora begira duelarik. Su ahalik eta motelenean jarri, eta zortzi bat minutuz eduki. Sua itzali, eta bakailaoa bertan utzi.\n5. Ondoren, oliotatik atera, eta, eskuen laguntzaz, zatitu bakailaoa. Jarraian, lapiko zabal batean, lehen beste lapikotik, oliba txorrotada bat bota, eta bertan erregosi piper gorriak tiratan moztuak, hamabost bat minutuz.\n6. Orburuak laurdenetan moztu, eta piperrekin nahastu. Azkenik, bakailao zatitxoak orburu eta piperren gainean ipini, eta orburuen egosketako saldatik kazokada gehitu osagai guztiei.\n7. Irakin motz bat eman ondoren, zerbitzatu eta dastatzea besterik ez da gelditzen.\nBalentziagari buruzko telesaila ekainaren 6tik urriaren 8ra grabatuko dute\nEuskal Herriko hainbat herritan eta hiritan egingo dituzte fikzioaren grabaketak. Telesaileko jantziez Bina Daigeler eta Pepo Ruiz Dorado arduratuko dira. Figurante bila hasi dira.\n«El Salvadorren ez dago prentsa askatasun nahikorik»\nEusko Legebiltzarrean izan da Dada Sanchez, El Salvadorko kazetarien aurkako jazarpenaren berri ematen. Azaldu duenez, herrialde horretako hamabi kazetari erbestera joan dira.\n«Lantokian ezin dut kakarik egin, hau lotsa!». «Ikastolan ez dut sekula egiten, bertzeek ikus nazakete!». Kaka egitearen lotsa horri parkopresia deritzo. Emazteek gehiago pairatzen dute. Haurtzaroari hertsiki lotua da gaitz psikologiko hori, eta ondorio fisiologikoak dauzka, baina baditu aterabideak.


Entrenatzaileen erdiko atzelariak Azken herenean | Zulagailu funtzionalak defendatzea | Prestakuntza Funtzionala\nDenbora: 20 min Posizioak: 4,5\nJokalariak: 13 Area: 1 / 4 eremua\nBeren ardurak defentsa on the defendatzaile erdiko prestatzea.\nTo defendatzeko bikote gisa lan egiteko gaitasuna garatzea.\nMarkatu gutxi gorabeherako tamaina 1 / 4 (30x25 yrds). Markatu laguntza-jokalarentzako eremua non onartzen (elikadura) hasten den.\n2 erasotzaileen (+ Feeder) (horia)\n2 k (Red)\n2 jokalari laguntzaile (laranja)\nHan irteera gunean baloia jolasten hasi eta gero talde erasotzaileko play atxikitzeko atzealdean jokalaria izanik zulagailu honen posizio bat da, oro har.\nJokalari batek jokalarien artean jokatzen du baloia partidan lortzen duen partidan.\nAldatu denean defendatzeko!\nDu 2 erdiko atzelariek arteko komunikazioa.\nGaitasuna eta kontrol dribbling jokalari bat garatzeko.\nStay helburua albo baina urratsa prest eta atzematen.\nHurbilen baloia Antzezlana presioa (Berehala).\nUkatu aurrerantz eginez eta helburua begira ahal den neurrian.\nDa urratsa eta atzematen gaizki hit bat aurreraka sartu pasatzeko aukera ematen du?\nDu Defentsarako Triangle, defendatzaile urrats bat eta presio kontzeptua Eztabaidatu; jaisten off bat estaldura eta oreka emateko. Euren jokalari eta beren taldeko lagunak ½ markatuz.\nItxi behera azkar, baloia mugitzen da gisa.\nBody defendatzaile posizioa aldean, grabitatearen zentro baxua (belaunak tolestuta), eta aurrera barrua sorbaldan izan behar du.\nEztabaidatu bat erdiratzeak posible (postaz edo zer urrun gertu?).\nLortu ez azkar, Iritsiko motela. Ez murgiltze!\nPazientzia, erronka (izanez gero) erritmoaren izan.\nJaregin bidez baloi bat aurrea orrian.\nStep up gaindituen negatiboa lerroa.\nBidez pilotak erabakitzeko jokoz kanpo for zapaldu ala ez, eutsi edo jarraipena eta askatu On.\nPilotak bidez lor dezake litezke eta jorratutako GK du (lorazaina gisa jardunez) arabera?\nDiagrama 2. Posible CB eszenatokiak (Long Ball)\nDiagrama 3. Posible CB eszenatokiak (Negatiboa Pass)\nDiagrama 4. Posible CB eszenatokiak (Cover / Balance)\nDiagrama 5. Posible CB eszenatokiak (pilotak bidez)\nGehitu jokalariek A4 eta A5 (D3 eta D4 defendatutakoak). Jokalari horiek ezin dira jolastoki erreproduzitzeko eremuan sartu eta beren jolas eremura mugatzen dira. A3 orain helburu xume bat bihurtzen da eta ez du lerroa onartzen non jokatzen duen onartzen (edo jolastu daiteke behean agertzen den bezala eta eremu grisean ere jolastu). Defentsak puntuazioa lortzen du helburuko jokalarira. Desgaitu aplikatzen da. (Diagrama 7).\nDiagrama 7. Progression\nOnartu du helburu (laguntza) jokalaria bakarrik lerroan jokatu eta ez sartu antzezlana zenbakiak a amore ematen erasotzaileen da.\nAreagotu Jokatzeko eremuaren luzera pilotak bidez sustatzea.\n-05 03 2014-Hits: 58675 Funtzionala zulatzeko defendatzeko Darren Pitfield\n-05 12 2013-Hits: 37176 Funtzionala zulatzeko defendatzeko Alexander Trukan\n-10 12 2011-Hits: 60193 Funtzionala zulatzeko defendatzeko Darren Pitfield\n-02 12 2011-Hits: 46513 Funtzionala zulatzeko defendatzeko TonyDeers\n-29 06 2011-Hits: 60421 Funtzionala zulatzeko defendatzeko Darren Pitfield\n-31 03 2011-Hits: 50629 Funtzionala zulatzeko defendatzeko Darren Pitfield\n-10 11 2010-Hits: 53044 Funtzionala zulatzeko defendatzeko Darren Pitfield\n-19 03 2010-Hits: 71540 Funtzionala zulatzeko defendatzeko Darren Pitfield\n-29 09 2008-Hits: 59840 Funtzionala zulatzeko defendatzeko Darren Pitfield\n-24 09 2008-Hits: 72544 Funtzionala zulatzeko defendatzeko Darren Pitfield


Klima Aldaketa VG: Unibertsitateak\nUnibertsitateak ezagutza zientifiko-teknikoaren abangoardian daude, eta gai garrantzitsuen gainean ikertu eta profesional berriak prestatu behar dituzte, energia ereduaren egokitzapena eta aldaketa, besteak beste.\nCO2 igorpenei lotutako eraldaketa klimatikoak sistema natural eta sozio-ekonomikoei eragingo die eta baita horiei lotutako baliabideei ere. Izan ere, sistemak dakarren inertzia klimatikoa guztiz saihestezina da, nahiz eta hori arintzeko asmo handiko politika internazionalak garatu. Hori dela eta, aurreikusitako eragin horiek txikitzeko planak eta estrategiak daude, nazioartean zein lurralde bakoitzean.\nBizi dugun mundu krisi honen erdian, ingurunea gehiago errespetatzen duen energia eredu baterantz aldatzea eztabaidatzen ari dira nazioarteko goi-bileretan eta nazioetako parlamentuetan; hain zuzen ere, energia berriztagarrietan oinarritutako eredu bat, CO2 gutxiago igorri eta eraginkorragoa dena.\nNeurriak hartzen ez badira, inpaktuek etorkizunean garapenerako nahitaezkoak diren elementuei eragingo diete. Hori era grafikoan ikus daiteke garraio azpiegituren kasuan. Izan ere, kalteak jasan ditzakete muturreko klima gertakariengatik eta administrazioei izugarrizko gastuak eragin. Era berean, klima aldaketak tokiko hainbat herrietako iraunkortasun ekonomikoa mehatxatu dezake, osasuna kaltetu edo uholde eta lehorteak eragin ditzakeelako.\nJardunaldi horiek unibertsitate irakasle eta ikasleei zuzenduta daude, beren ikasketek energia, ingurumena eta klima aldaketa bezalako gaiekin zerikusia badute.


Roberto Olabe: «Canalesi esan genion hemen jarraitzea nahi genuela» | Kirola | Berria\nRoberto Olabe: «Canalesi esan genion hemen jarraitzea nahi genuela»\nRoberto Olabe Realeko kirol zuzendariak atzo argitu zuenez, Sergio Canalesek taldean jarraitzeko eskaintza izan zuen, baina erdilariak ez zuen onartu. Olabek agerpen publikoa egin zuen, baina ez zuen argibide handirik eman beste jokalarien inguruan. Bai, ordea, Asier Garitanoren fitxaketaz, eta oso pozik agertu zen: «Nortasuna nahi genuen, lidergoa, taldearen, inguruaren eta ligaren ezagutza, anbizioa... Gauza garrantzitsuak dira horiek ereduei buruz hitz egiten hasi aurretik».\nOlaberen ustez, Garitanok «euren onena» atera du Leganeseko jokalariengandik, «egunero exijitu dielako», eta Realean hori egiteko kapaz izango dela uste du. Olaberentzat, etorkizuneko helburua erregulartasuna da, anbizio handiagoko helburuak ahalbidetuko dituelako, eta Garitano pertsona egokia da hori lortzeko. Erregulartasuna aipatu zuen, Realak 24 entrenatzaile izan dituelako azken 21 urteetan.\nHurrengo sasoirako taldea osatzeko garaia da, eta Olabek ez zuen sakondu, agerpena «balorazioa» egiteko zelako. Hala ere, Canalesi jarraitzeko eskatu ziotela esan zuen, eta hark «ziklo bat» amaitu zela erantzun ziela. Joseba Zaldua eta Markel Bergara utzitako jokalarien inguruan galdetu, eta ez zuen informaziorik eman, ezta hiru atezainen egoeraz ere. «Eurekin hitz egiten dugunean hasiko gara etorkizunera begira», zehaztu zuen.\nCapa: «Umetako ametsa»\nAthleticek Ander Capa aurkeztu zuen atzo, eta eskuin atzelariak esan zuen «umetako amets bat» bete duela, bere «betiko taldean» jokatu ahal izango duelako. Capak esan zuen nahiago duela atzean jokatzea erdiko lerroan baino, eta umiltasunez lan egitea dela bere helburua. 2022ko ekainera arte sinatu du, eta pozik dago Eibarretik ondo irteteagatik. Athleticek hiru milioi euro ordaindu zituen Caparengatik iazko irailean. Josu Urrutia taldeko presidenteak, bestalde, ez zuen inolako argibiderik eman entrenatzaile berriaren inguruan.


Uztailera arte ez dute igeri egingo - Debagoiena - Goiena.eus\nUztailera arte ez dute igeri egingo\nXabi Urzelai 2020-05-29 14:00\nBergarako eta Aloña Mendiko ia 200 igerilari inguruk –federatutakoak– bestelako kirol jarduerak praktikatzen jarraitu beharko dute, Debagoieneko igerilekuek itxita jarraitzen dute eta. Itsasora joaten hasi dira, sentsazioak errekuperatzen hasteko.\nBigarren fasean sartzeak eman dituen aukera berriak baliatzen dabiltza Debagoieneko kirolariak euren kirol jarduerekin jarraitzeko. Baina denak ez daude egoera berean, Bergarako Igeriketa Taldeko 80 neska-mutikoek eta Aloña Mendik dituen 100 neska-mutikoek –gutxi gorabeherako datua da– oraindik ezin dute-eta igeri egin, eta egoera hori ez da aldatuko datozen egunotan, euren entrenamendu toki den Agorrosingo igerilekua oraindik ez dute-eta zabalduko –ekain amaieran zabalduko dutela adierazi diete klubeko ordezkariei–.\nHala, GOIENAk baieztatu du Musakolako igerilekuak ere uztail hasierara arte ez dituztela zabalduko, eta, uda sasoian egin ohi duten moduan, ordurako kanpoko igerilekuak dira zabalduko dituztenak; barrukoak ez dituzte udazkenera arte zabalduko.\nHala, ibarreko bi klubetako ordezkariak zailtasun horiek guztiak gainditzen ahalegindu dira. "Hiru hilabetez ura ukitu barik egoteak hankaz gora jarri du igerilarien gorputzaldia, dagoeneko agur esan diogu aurtengo denboraldiari, eta onena da datorren urtera begira pentsatzen hastea", dio Josune Odriozola entrenatzaile oñatiarrak. "Izan ere, ez da orain arte galdu duguna soilik, igerilariak beste hilabetez entrenatu barik egongo dira eta. Denbora asko da", gaineratu du Xabi Labaka entrenatzaile bergararrak.\nHilabete hauetan modu telematikoan zuzendu dituzte igerilarien entrenamendu saioak; bereziki, core ariketak egin dituzte: "Baina modu horizontalean lan egitea falta izan zaie, eta hori ezin da uretatik kanpora landu".\nELKARRIZKETA: Xabi Labaka, Bergarako Igeriketa Taldeko ordezkaria: "Oñatikoekin batzea positiboa izan da"\nZelan moldatu zarete konfinamenduan egon garen bitartean?\nBeno, ahal duguna egin dugu. Gure kirol jarduera ezin da etxean praktikatu, eta bereziki core ariketak egiten ibili gara, modu telematikoan. Bereziki, taldekideekin arteko hartu-emana mantentzen saiatu gara, jendea zelan zebilen ikusten. Hutsetik hasi beharko dugu denok.\nGipuzkoako txapelketa antolatzea izan da klubaren erronketako bat.\nBai; txapelketa otsailean egin genuen, eta, egia esan, aurten egin ahal izan dugun txapelketa bakarretakoa izan da. Txapelketa etxean antolatzeak beti ematen du ardura puntu bat, eta igerilariendako ere ez da gauza bera etxekoen aurrean jardutea. Pena da Euskadiko Txapelketak bertan behera geratu zirela.\nGaldutako urtea izan da?\nEz dut uste; martxora arte egindako lanarekin geratzen naiz, uste dut igerilariek oso lan txukuna egin dutela. Orain, ikusi egin behar ikasturtea normal hasiko dugun. Gainera, aurtengo nobedadeetako bat izan da Aloña Mendiko igerilariak ere gurekin entrenatu direla Agorrosinen. Antolaketa aldetik hasieran zailtasunak ekarri zituen horrek, eta denok egin behar izan dugu moldatzeko ahalegina. Baina uste dut guretako oso positiboa izan dela euren ondoan jardutea, maila oso politeko igerilariak dituzte Oñatin, eta sinergiak batzeko oso ondo etorri zaigu guri ere.\nItsasora joaten hasi zarete entrenatzera.\nBai, fase berrian baimenduta dago probintzia barruan ibiltzea, eta neoprenozko trajea daukagunok bagabiltza poliki-poliki itsasoan igeri egiten. Ura hotz dago oraindik, baina sentsazio ederra da ostera ere igeri apur bat egitea. Hori bai, klub mailan igerilari guztiekin halako irteerak egitea ez da batere erraza.\nZuetako batzuk, gainera, itsas zeharkaldietan ere ibiltzen zarete...\nLasterketa horiek ere bertan behera utzi dituzte, eta ikusteko dago uda ostekoak egingo dituzten ala ez. Igeri egiteko uste duguna baino zaletasun handiagoa dago gurean, eta Bergaratik 20 laguneko kuadrilla ibiliko da itsas zeharkaldietako probetan esku hartzen. Esaterako, Zarautz eta Getaria artean egiten duten zeharkaldian oso giro polita egoten da, herri mailako proba da eta.\nBergarako igerileta taldeko ordezkarietako batzuk.\nJosune Odriozola, Aloña Mendiko Igeriketa Taldeko entrenatzailea: "Martxora arteko lana ona izaten zebilen"\nAstean lautan bideo deiak egin ditugu, taldeka antolatuta, eta indar ariketak egiten ibili gara. Baina ez da gauza bera, igerilariok denbora tarte honetan asko galdu dugu. Badakit beste kirol jarduera batzuetan ere badabiltzala, bizikletan, mendira joaten... Baina bai, igerilekuan, ahal dugunean, hutsetik hasi beharko dugu. Dena dela, gauza positiboen artean nabarmenduko nuke taldekide askok komentatu didatena; alegia, konturatu direla zenbat igartzen duten faltan igeri egitea eta eurendako erronka polita dela gutxieneko markak hobetzen joatea, igeri geroago eta hobeto egiten ikastea. Hori entzutea pozgarria izan da niretako.\nEuskadiko Txapelketa jokatu ezinda geratu zineten.\nPena eman zigun, Euskadiko Txapelketarako talde polita geneukalako, guztira hamalau igerilari zeuden bertarako sailkatuta [Irati Delgado, Naroa Ibabe, Ane Madina, Ane Pelayo, Izar Mendizabal, Enaitz Sagasta, Ekhi Lazkanoiturburu, Sara Isasisasmendi, Ane Kortabarria, Eldeder Ibabe, Kepa Aldekoa, Ainhoa Redin, Aitor Diaz eta Aitor Tatiegi]. Bestalde, Kepa Aldekoak eta Enaitz Sagastak Espainiako Txapelketarako gutxieneko markak ere lortuak zituzten, eta eurekin batera beste pare bat igerilari genituen helburu hori lortzeko oso gutxi falta zitzaiena, esku-eskura zuten. Bada, bai, pena ematen du, baina zer egingo diogu, helburu horiek lortzeko datorren urtean hasiko gara ostera ere gogor entrenatzen.\nGaldutako urtea izan da zuendako?\nEz, ez nuke halakorik esango, martxora arte egindako lana oso ona izan da eta. Iaz, pozik geratu nintzen egindakoarekin, eta nire sentsazioa zen aurtengoa are hobea izan behar zela.\nUrte aldrebesa zuena: Zubikoa obretan, ondoren hau...\nBai, halaxe izan da. Urtarrilean gure igerilariak Bergaran hasi ziren entrenatzen, eta horrek nahikoa buruhauste ekarri zituen, bai. Entrenamenduetarako ordutegiak, taldeak... Eta martxoan, COVID-19arekin bertan behera geratu zen dena.\nZuek ere itsasora joateko asmorik bai?\nBai; asmoa da asteburuan egitea lehengo irteera, baina ez da erraza taldeak antolatzea, eta denek dute eskubide bera. Baina ez dira entrenamenduak izango, itsasoan ezin ditut zuzenketak egin; igeri apur bat egin eta ondo pasatzera joango gara.\nOñatiko igerilariak, Gipuzkoako Txapelketan.\nIbarreko igerilariak uztailera arte ezingo dira entrenatu\nXabi Urzelai mai 29 Bergara Oñati


Euskadi Europako 7. postura iritsi da digitalizazio ekonomiko eta sozialean – Ekonomiaren KZ\nEuskadik, beste urte batez, bere indar digitala erakutsi du, 28en Europar Batasuneko zazpigarren postuan baitago, Orkestra Lehiakortasunerako Euskal Institutuak 2019ko datuei buruz egindako azterlan baten arabera. Urte horretan, Erresuma Batua oraindik ere esparru komunitarioaren parte zen. Hirugarren urtez jarraian, aztertutako aldagai gehienetan gora egin du, eta horrela finkatu da digitalizazioan aurreratutako herrialdeen taldean.\nOrkestraren Desi 2020 azterlanaren arabera, euskal ekonomia eta gizartea % 61,5eko digitalizazio-ehunekora iristen dira; beraz, Europa iparraldeko liderrekiko distantziak murrizten ditu eta oinarri “sendoak” finkatzen ditu bere pultsu digitala sendotzeko posizio lehiakorretan finkatzeko, orkestraren arabera.\nOndorio horietara iristeko, Desi 2020k bost dimentsio aztertu ditu: konektibitatea, zerbitzu publiko digitalak, teknologia digitalaren integrazioa, Interneten erabilera eta giza kapitala. Kontzeptu horietako batek ere ez du atzera egin azken hiru urteekin alderatuta, nahiz eta batzuek aurrerapen-maila handiagoak dituzten indartzea komeni den beste batzuen aldean.\nEuskadiren indarguneen artean konektibitatea eta zerbitzu publiko digitalak daude. Lehenengoari dagokionez, Euskadik hirugarren postua lortu du EB-28n, banda zabal finkoa eta mugikorra ezarri eta estali direlako, nahiz eta bere prezioak hobetu beharreko gaien artean dauden.\nZerbitzu digitalen eskaintza publikoa da emaitzarik onenak lortu dituen bigarren dimentsioa eta EAE seigarren postuan dagoen eremua Erkidego mailan. Horri dagokionez, orkestraren txostenak administrazio publikoek euskal ekonomian eta gizartean digitalizazioaren aurrerabidean egin duten ekarpena nabarmentzen du, eta bereziki gelditzen da Euskadi 2020 Agenda Digitalean.\nPuntu interesgarri bat alderdi digitala enpresa-munduan nola sartu den da, Lehiakortasunerako Euskal Institutuaren txostenaren ondorioen arabera, “Emaitza onak finkatzen baititu”. Izan ere, enpresa-sektore osoaren digitalizazioaren ondorioz, EAE EB-28ko bigarren postuan dago.\nIndargune hori adierazle hauetan oinarritzen da: informazioaren eta gizarte-baliabideen truke elektronikoaren erabilera handia, Euskadiri Europako lehen postua ematen diona; beste enpresa-praktika batzuetan ere, hala nola makrodatuen eskuragarritasunean eta hodeira jotzean, Europako batez bestekoaren gainetik dago.\nHala ere, enpresa-arloan ere optimizatu daitezkeen alderdiak daude, eta horien artean, Orkestrak merkataritza elektronikoaren enpleguan sakontzeko beharra aipatzen du; jarduera horretan, EAEko ekoizpen- eta zerbitzu-ehuna ez da iristen Erkidegoko batez bestekora.\nHobetu beharreko arloak\nKonektibitatea, zerbitzu publikoak eta enpresa-munduko integrazioa dira Euskadik bere gaitasuna eta denboran izandako aurrerapena erakusten duten dimentsioak, baina badira beste eremu batzuk ere, posizio lehiakorrei eusteko kontuan hartu beharrekoak.\nHori da Interneten erabileraren kasua, eta bereziki, orkestraren arabera, “Emaitza oso baxuak” ematen dituzten etxeetan egiten dena. Pandemiak egoera hori aldatu du, baina 2019an, azterketa-urtean, komunikatzeko edo prestakuntza-ikastaroak egiteko bitarteko horretaz baliatzen ziren herritarren maila Europako batez bestekoa baino askoz txikiagoa zen, bai eta sarearen erabilera ere merkataritza-transakzioak egiteko.\nBestalde, giza kapitala hobetu beharreko beste arlo bat da. Desi 2020 txostenak kontraesana adierazten du; izan ere, EAE Europako rankingaren lehen postuan dago IKTetan graduatutako pertsonengan (informazioaren eta komunikazioaren teknologiak), eta, aldi berean, IKT horiekin lotutako jardueretan diharduten espezialisten batez bestekoaren azpitik dago.\n← Gipuzkoak 1,2 milioi euro ordaindu zituen laneko absentismoa saihesteko\nZiurgabetasuna Estatuko burtsetan →


Parasito batzuek besteen izerdiarekin fortuna handiak pilatzen dituzten bitartean, langileak prekarietatera kondenaturik daude. Hamaika arrazoi daude urtarrilaren 30ean greba egiteko\n“Onartezinak dira kapitalismo basatiak eragiten dituen ezberdintasunak. Confebask eta CEN pozik egongo dira. Gu, ez. Eta Urkullu jaunaren arduragabekeria salatzen dugu, jendearen zerbitzura egon beharrean, parasitoen interesek lehentasuna baitute berarentzat”,\nAktibista-talde batek Bilboko burtsaren sarrera prezintatu eta eraikina itxi du gaur goizean, modu sinbolikoan. Ekintza horren bidez, SORTUk salatu du gutxi batzuek fortuna eta botere ikaragarri handia metatzen duten bitartean, gehiengoari gero eta zailagoa zaiola duin bizitzea. Horregatik, desberdinkeria sozialak amaitzeko eta guztiontzako bizimodu duina aldarrikatzeko, hilaren 30eko greba orokorrean parte hartzeko dei egin du.\n“Ez dago eskubiderik! Parasito batzuek besteen izerdiarekin fortuna handiak pilatzen dituzten bitartean, langileak prekarietatera kondenaturik daude: urtarril honetan zortzi langile hil dira! Euskal Herrian, parasitorik handienak, Daniel Matek, 1.660 milioi euroko ondare garbia dauka. Bizkaiko Foru Aldundiak 2020 urte honetarako duen aurrekontuaren parekoa! Euskal Herrian, 10 aberatsenek 6.800 milioi euro metatzen dituzte”, adierazi du Maider Lazkano bozeramaileak.\nIzan ere, batzuk aberasten ari diren bitartean gaizki pasatzen dutenak gero eta gehiago dira. Hego Euskal Herrian, pobrezia egoeran eta bazterketa arriskuan bizi diren pertsonak 437.000 dira. Horiekin guztiekin San Mames bezalako zortzi estadio bete litezke.\nEkintza honen bidez, egoeraren larritasunaz ohartarazi du SORTUk. Aurten, dagoeneko lagun bi hil dira kale gorrian eta beste zortzi behargin lan-istripuz. Espainiako gobernuek ezarritako lan erreformen ondorioz, hil amaierara heldu ezinik dauden behargin kopuruak gora egin du. 1.200 euroko gutxieneko soldataren eskariarekin eta enplegu alorrean hemen erabakitzearekin bat egiten du. Horrekin batera, pentsiodunen eta alargunen ezinegona nabarmendu du, eta 1.080ko pentsio minimoen defentsa egin du. Neurri horiek guztiak abian jartzeko burujabetza ere aldarrikatu du gure herriarentzat, eskumen-ezak eta kanpo-injerentziek eragozpenak baino ez baitakartzate, eta herritarrek duintasunez bizitzeko neurriak hartzea zailtzen digute sarritan –Auzitegi Gorenak baliogabetutako beken aferarekin gertatu den moduan, esate baterako–.\n“Onartezinak dira kapitalismo basatiak eragiten dituen ezberdintasunak. Confebask eta CEN pozik egongo dira. Gu, ez. Eta Urkullu jaunaren arduragabekeria salatzen dugu, jendearen zerbitzura egon beharrean, parasitoen interesek lehentasuna baitute berarentzat”, Lazkanoren esanetan.\nHamaika arrazoi daude Eskubide Sozialen Kartak urtarrilaren 30erako egindako greba deialdia jarraitzeko. Euskal Herrian eskumenak eta erabakitzeko ahalmena behar ditugu, gure beharren araberako politika sozialak eta ekonomikoak erabakitzeko: pentsio sistema propioa, lan araudi propioa, zaintza-lanetarako eta kontziliaziorako arauak ere gauzatzeko. Azken batean, burujabetza behar dugu.\nInstituzioek eta aldierdiek jendearen zerbitzura lan egin behar dute. Herritarrok duintasunez bizitzea merezi dugu. Inolako injerentziarik gabe. Urtarrilaren 30eko greba gure bizitzen aldeko greba dela uste dugu, demokrazioaren aldekoa, elite neoliberalek ezartzen duten inposaketaren aurkakoa.


Euskaltzaindiaren euskara batuaren adierazpena landu eta irakurri zuen Joan Mari Torrealdaik akademiaren Mendeurren Biltzarrean\nJakinek eta euskara batuak elkarrekin egin dute bidea aldizkariaren sorreratik bertatik, arauak bere egin zituen lehen aldizkaria izan baitzen. Konpromiso horri eutsi eta euskara batuaren zabalkundea sustatzen jardun du geroztik Jakinek. Horregatik, euskara batuaren 50. urteurrenean ere, bat hartuta izan dira: Euskaltzaindiak Joan Mari Torrealdai euskaltzain eta Jakin Fundazioko lehendakariari eman dio euskara batuaren adierazpena idatzi eta irakurtzeko enkargua, akademiaren XVII. Biltzarraren amaierako ekitaldian.\n36 erakunde publiko zein pribatuk sinatu dute adierazpena (ikus testua beheko botoi gorrian), baita Jakinek ere. Sorreran bezala, etorkizuneko konpromisoa berretsi, eta transmisioaren garrantzia azpimarratu du Jakinek sinadurarekin. Joan Mari Torrealdairen agiriko hitzak: “Belaunaldi berriei dagokiei eskuratu dieguna osatu, hobetu eta hurrengoei transmititzea”.\nJakinek euskara batuaren 50. urteurrenari eskaini dio aurtengo bigarren zenbakia (Jakin 225). Bertan, Joan Mari Torrealdai, Joseba Intxausti, Joxe Azurmendi eta Paulo Agirrebaltzategi Jakin Talde historikoko lau kideek gogora ekartzen dituzte Jakinek euskara batuarekin bat egiteko erabakiaren zergati eta ondorioak, euskara batuak bost hamarkadotan lortutakoa baloratu eta egungo eta etorkizuneko erronkak aipatzearekin batera. Bestalde, Jakinen eta euskara batuaren arteko harramanaren historiari begiratzen dio zenbaki horretako Lorea Agirreren artikuluak. Hona hemen artikulu horren laburpena:\nJakin eta euskara batua\nEuskara batua eta Jakinek elkarrekin jardun dute sorreratik. Batetik, Jakin bera –Yakin batasuna urratu aurreko hasiera hartan– Euskaltzaindiak 1956an Arantzazun egin zuen biltzarrean aurkeztu zen lehen aldiz. Eta, ordurako, bazuen sormuin euskara nolabait batzeko eta kultur bideetan jartzeko intuizioa. Eta, baita, Euskaltzaindiaren gidaritzari men egiteko erabakia ere; eta horrela jasotzen du, hain zuzen, Yakinen 10. zenbakiak (1959) editorialean. Eta, bestetik, 1964an, Baionako Biltzarrean, Jose Luis Alvarez Enparantza Txillardegi eta bere taldea hizkuntz batasunaren gainean hartzekoak ziren erabakiak aurrez bere egitea deliberatu zuen Jakin gidatzen zuen taldeak; eta, biltzarraren ondorengo zenbakian, halaxe jaso eta halaxe adierazi zuten: batuaren lehen arauak bere egiten zituela eta arauok betearaziko zituela aldizkarian.\nIzan ere, Jakin izan zen batuaren arauak onartu zituen lehenengo argitalpena, lehena eta bakarra, hasiera hartan bederen. Jakinek hizkuntzaren batasunaren aldeko praktikatik adina zuen, ordurako, hizkuntzaren gaineko pentsamendutik; hau da, herri batek hizkuntz batasuna behar duela kultur batasuna lortuko badu, eta kultur batasuna herri bat izatekotan, Joxe Azurmendik Jakinen 31-32. zenbakian (1968) idatzi legez.\nJakinek hasiera-hasieratik hartu lekuak eta praktikak bidea egin du gaur arte. Bidea ez zen batere samurra izan hastapen haietan, eta, orduko kontrako giroak eta liskarrak zekarkeen zigorrari eta zentsurari eusteko prest izan ziren. Kontrakotasunak, izan ere, ordurako bide luzea egina zuen.\nEuskaltzaindiak 1956an deitu zuen gerra ondorengo lehen biltzar agerikoa. Arantzazun egin zen Euskaltzaleen Biltzarra. Biltzar hartan bi mundu azaleratu ziren, Joan Mari Torrealdairen hitzetan (Jakin 204, 2014: 39): «euskalgintza zaharra biltzarrean, eta belaunaldi berriaren proposamena gune berean, baina ez barruan». Txillardegik bere ‘Karta idigia’ irakurri zuen bertan, eta, besteak beste, euskararen gainbeheraz alarma jotzen du eta euskara garbia baino euskara bizia behar dela aldarrikatzen du. Batasunaren arautegi baten oinarriak jartzen hasten dira. Eta biltzar horretan ikusten du argia lehen aldiz Jakinek.\nBi urte geroago, 1958an, Euskaltzaleen Biltzarra egin zen Bilbon. Txillardegi berriro, oraingoan ‘Batasunaren bidea’ txosten luzearekin: batasunik eta antolamendurik eza deitoratzen du bai hizkuntzari dagozkiola eta bai euskararen aurrerabideari; jatorkeria eta garbizalekeria kritikatu eta jada arautegi bat abiatzen du.\n1959an, Jakinen zuzendaritza aldaketa egon zen. Sortzaileak badoaz, eta lantalde berria sartzen da zuzendaritzan. Joseba Intxausti, Joxe Azurmendi eta Kepa Enbeita gazteek hartzen dute gidaritza eta eredu aldaketa nabarmena dakarte, bai hizkuntzaren alorrean, bai pentsamenduaren alorrean. Erreferentzia berriak bilatzen dira kanpoan eta bazter utzi Orixe eta Euzko-Gogoa-ren tradizio garbizalea, eta Txillardegi, Mitxelena eta Villasanteren aldera lerratzen dira. Hau da, batuaren bidean bete-betean sartuko da Jakin, sartu eta bultzatu; eta, pentsamenduarenean, berriz, tradizio eskolastikoari pentsamendu modernoa hobesten zaio.\n1959tik 1963ra, beraz, Jakinek esperientzia praktiko bat metatuko du hizkuntza estandarra erabiltzen eta normalizatzen. Eltzea sutan jartzen du eta esperimentuak emaitza ona ematen du. 1963an, Euskaltzaindiak Arantzazun antolatu zuen biltzar irekian, Joxe Azurmendik berak hitzaldia eman zuen Jakinek lau urte horietan egindako bidearen balorapena egiteko. Azurmendik defendatutako hiru ideia ekarriko ditugu hona: bat, egitea, praktikan jartzea dela irabazteko bidea; bi, «Jakinek bereen artean iritxi zuen batasuna, euskaltzale kulturadun guzien arteko lotura izateraiño irizten ezpada, biderdian ildako asmo ames utsa» izango dela; eta, hiru, «lanarekin, batasunarekin eta praktikotasunarekin: kritika» (Jakin 204, 2014: 43-44).\nEta, honela, 1964ko Baionako Biltzarra iritsiko da. Ordurako batasunaren borroka puri-purian zegoen, garbizaleak, alde batetik –puristak esan ohi zitzaien–, albo hizkuntzetako hitz bakar bat ere onartzearen erabat kontra, eta, populistak, bestetik, herri euskara, euskalkiak, ororen gainetik jarriz. Bertan aurkeztu zituen batasunaren oinarriak Txillardegik. Hein batean, 1958an Bilbon irakurri zen txosten haren garapena da berri hau. Landuagoa, ortografiaz osatuagoa, tartean H-aren erabileraren lehen arauak barne direla.\nBaionako Biltzarrean euskararen historia aldatu zela esan liteke, han hasten baita, neurri batean, batasunaren historia. Data horretatik aurrera sekulako abiadura hartzen du batasunak, geldiezin. Jakinen izenean Joseba Intxausti dago.\nEta hor hartzen ditu Jakinek Txillardegik aurkeztu hizkuntz arau bateratuak beretzat, zein gisan Jakin izango dela aldizkari lehenengo eta bakarra euskara batua praktikan jartzen duena. Eta horrela jasotzen du Jakinen 18. zenbakiak 1965eko urtarrilean:\nBaiona-ko Euskal Idazkaritza-k lan handi bat burutu du. Euskal literaturaren batasunerako urrats luzea. Beharrezkoa. Ondo edo gaizki emana dago? Ez dugu juzgatzen.\nDena dela, Jakinek erabaki hauek guztiak onartu egin ditu, eta bete egingo ditu. Beraz, gaurtik aurrera, datorren alean hasita, Jakinen lege hauek obligatu egingo dute.\nJakinen nahi duenak idatzi dezake, edozein euskalki ta estiloarekin. Baiña, Euskal Idazkaritzak esana Jakinek bete egingo du. Horregatik, Jakinera etorriko diren artikuluak arau horietara lotuko dira. Beraz, Jakin, gure aldizkarian, idazten duena obligatua dago lege hoen betetzera.\nEditorialaren ondotik, Baionako Biltzarreko hizkuntz arautegiaren dibulgazioa egiten da, H-a, deklinazioa eta aditza. Doi-doi, gaur erabiltzen dugun batuaren arau ia berberak. Hortxe gaur arteko bidearen abiapuntua.\n1968ko Arantzazuko biltzar nagusirako bidea irekita zegoen. Baina ez erabat, eta, aurrez, urte berean, 1968an, Ermuan, Euskal Idazleen Lehen Jardunaldiak antolatu ziren Gerediaga elkarteak deituta, gerra ostean idazleak lehen aldiz biltzen zituen jardunaldia, Torrealdairen iritziko, Juan San Martinek eta inguruko euskaltzain batzuek mugitu zutena azpitik: «Halako gai bero bati heltzeko hotz eta uzkur ikusiko zuten Euskaltzaindia, gerta zitekeen barne etenaren beldur. Giroa berotu eta presioa egiteko balio zezaketen Ermuko jardunaldiek» (Jakin 204, 2014: 59).\n1968ko udazkenean, aurten 50 urte, Euskaltzaindiak euskaltzainak eta euskaltzaleak bildu zituen Arantzazun erakundearen sorrerako 50. urteurrena ospatzeko aitzakiaz. Biltzarrak gai bakarra zuen: batasuna, euskara batua. Jakinek biltzarraren aurretik Euskera idatziaren batasuna monografia argitaratu zuen 31-32 zenbakidun aldizkarian; bertan iritzi bilketa bat jasotzen da ‘Euskara Batua bai ala ez?’ titulupean, eta, ondotik, literatur euskara batu baten aldeko aldarria egiten da eta Ermuan idazleek hartu erabaki guztien berri ematen da. Beste behin, Jakin, hizkuntza batuaren aldeko arrazoibideak indartzen eta hizkuntz arauak dibulgatzen eta hizkuntza batua erabiltzen eta normalizatzen. Azurmendik euskara batuari buruzko Jakinen 225. zenbakian idatzi du: «Batasunaren aita Txillardegi izan da. Eta, esango nuke, batasunaren arloan Txillardegik izan zuen sostengurik irmoena Jakin». Orduko bideak ekarri gaitu gauden tokira.\nBideoaren egiletza: Euskaltzaindia\nBideoaren lotura zuzena: hemen\nPDF Euskara batuaren agiria, Joan Mari Torrealdai